ส่วนที่ 1

การประกอบธุรกิจ

บริษัท อัคคีปราการ จำกัด (มหาชน) จดทะเบียนก่อตั้งเมื่อวันที่ 25 มกราคม 2551
ด้วยทุนจดทะเบียนเริ่มแรก 110 ล้านบาท ปัจจุบันมีทุนจดทะเบียน 202 ล้านบาท (ทุนชำระแล้ว
202 ล้านบาท) โดยมีวัตถุประสงค์หลัก

เพื่อประกอบธุรกิจในการบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)
ซึ่งจัดสร้างโดยกรมโรงงานอุตสาหกรรม กระทรวงอุตสาหกรรม
มูลค่าโครงการรวมที่ดินและสิ่งปลูกสร้าง 1,408 ล้านบาท ภายใต้สิทธิบริหารและประกอบการ
ของสัญญาสัมปทานซึ่งมีระยะเวลาสัมปทาน 20 ปี (เริ่มตั้งแต่วันที่ 11 กุมภาพันธ์ 2551 สิ้นสุดวันที่
10 กุมภาพันธ์ 2571) และหลังจากที่สัญญาสัมปทานเดิมสิ้นสุดลง
บริษัทมีสิทธิยื่นคำร้องขอให้ต่ออายุสัญญาได้อีก

ประวัติความเป็นมาและพัฒนาการที่สำคัญของบริษัทในช่วงที่ผ่านมามีดังนี้

  กรมโรงงานอุตสาหกรรม และบริษัท อัคคีปราการ จำกัด
  ได้ร่วมลงนามในสัญญาให้ใช้สิทธิบริหารและ

ประกอบการศูนย์บริหารและประกอบการวัสดุเหลือใช้อุตสาหกรรม (เตาเผาขยะอุตสาหกรรม)
บางปู จังหวัดสมุทรปราการ เมื่อวันที่ 11 กุมภาพันธ์ 2551
และเริ่มให้บริการกำจัดกากอุตสาหกรรมอันตรายเชิงพาณิชย์แก่

โรงงานอุตสาหกรรมทั่วประเทศในอีก 6 เดือนต่อมาตามสัญญาฯ
และเนื่องจากการให้บริการกำจัดกากอุตสากรรมโดยการเผาทำลายเป็นธุรกิจการให้บริการกำจัดแห่งแรกและแห่งเดียวในประเทศไทยตามวัตถุประสงค์ของกรมโรงงานฯ

ที่ได้จัดสร้างเตาเผาขยะอุตสาหกรรมแห่งนี้
การเผยแพร่การให้บริการแก่ผู้ประกอบการอุตสาหกรรมของบริษัทฯ

จึงได้รับการสนับสนุนจากหน่วยงานภาครัฐต่างๆ เป็นอย่างดี อาทิ สำนักสิ่งแวดล้อม
กรุงเทพมหานคร กรมโรงงานอุตสาหกรรม โดยเฉพาะอย่างยิ่ง
การได้รับเกียรติจากสำนักงานป้องกันและปราบปรามยาเสพติดให้โทษให้เป็นผู้ดำเนินการ
เผาทำลายยาเสพติดให้โทษประเภท 4 (ซาฟรอล) โดยเตาเผาที่มีระบบการควบคุมคุณภาพอากาศ

ที่ปลอดภัยและสามารถแสดงภาพลักษณ์ด้านระบบการทำลายสารเสพติดในประเทศไทย
ได้เป็นอย่างดีในปี 2552

ต่อมาในปี 2554 บริษัทฯ ได้เพิ่มทุนจดทะเบียนจาก 110 ล้านบาท เป็น 160 ล้านบาท
โดยเสนอขายให้แก่บุคคลเฉพาะเจาะจงจำนวน 1 ราย จำนวน 5 ล้านหุ้น
ในราคาเสนอขายเท่ากับมูลค่าหุ้นที่ตราไว้ หุ้นละ 10 บาท

เพื่อใช้เป็นเงินทุนหมุนเวียนในการพัฒนาและขยายธุรกิจ ด้านมาตรฐานการให้บริการ บริษัทฯ
ได้รับการรับรองมาตรฐาน ISO 9001:2008 และ ISO 14001:2004 จากบริษัท อินเตอร์เทค
อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จำกัด
เพื่อเป็นการรับประกันคุณภาพด้านการบริการและการดูแลสิ่งแวดล้อม

พฤศจิกายน 2554 บริษัทฯ ได้แปรสภาพ เป็นบริษัทมหาชนจำกัด ภายใต้ชื่อ “บริษัท อัคคีปราการ
จำกัด (มหาชน)” และเปลี่ยนแปลงมูลค่าหุ้นที่ตราไว้จาก 10 บาทต่อหุ้น เป็น 0.50 บาทต่อหุ้น
นอกจากนี้ยังได้เพิ่มทุนจดทะเบียนจาก 160 ล้านบาทเป็น 202 ล้านบาท
โดยสำนักงานคณะกรรมการกำกับหลักทรัพย์และตลาดหลักทรัพย์
อนุญาตให้เสนอขายหุ้นที่ออกใหม่ให้แก่ประชาชนจำนวน 84 ล้านหุ้น มูลค่าหุ้นที่ตราไว้หุ้นละ 0.50
บาท

ในปี 2555 หลังเกิดเหตุอุทกภัยครั้งใหญ่ในหลายพื้นที่ บริษัทฯ
ได้เป็นผู้ให้บริการฟื้นฟูสถานประกอบการ
ที่ประสบอุทกภัย
ตามโครงการจ้างเหมาบริการบำบัดกำจัดสิ่งปฎิกูลหรือวัสดุที่ไม่ใช้แล้วที่เกิดจากการลักลอบทิ้ง
อันเนื่องมาจากเหตุอุทกภัย โดยการเผาทำลายด้วยเตาเผาอุณหภูมิสูง ในพื้นที่จังหวัดสระบุรี
ปราจีนบุรี ปทุมธานี
และพระนครศรีอยุธยา ของกระทรวงอุตสาหกรรม และได้ดำเนินกิจกรรมต่างๆ ในปี 2555
จนได้รับรางวัลรับประกันการให้บริการต่างๆ ดังนี้

-   บริษัทฯ ได้เข้ารับมอบโล่ห์ประกาศเกียรติคุณ สำหรับโครงการยกระดับนิคมอุตสาหกรรม
    สู่เมืองอุตสาหกรรมเชิงเศรษฐนิเวศ (Eco-Industrial Estate & Network)
    ร่วมกับการนิคมอุตสาหกรรมแห่งประเทศไทย (สำนักงานนิคมอุตสาหกรรมบางปู
    จังหวัดสมุทรปราการ) ในการนำแนวคิดดัชนีชี้วัดประสิทธิภาพเชิงเศรษฐนิเวศ
    มาประยุกต์ใช้ในการบริหารจัดการภายในโรงงาน โดยการนำหลักการคัดเลือก
    และผสมผสานกากอุตสาหกรรมอย่างมีประสิทธิภาพ
    เพื่อนำมาเผาทำลายให้ได้ประโยชน์ทั้งด้านพลังงาน การประหยัดเชื้อเพลิง
    และปลอดภัยต่อสิ่งแวดล้อม

-   บริษัทฯ ได้รับรางวัลในระดับ “เหรียญทอง” ในฐานะผู้ประกอบกิจการจัดการของเสียให้เป็น

มาตรฐาน และการจัดการของเสียอย่างยั่งยืน จากกรมโรงงานอุตสาหกรรม กระทรวงอุตสาหกรรม
ตามโครงการยกระดับผู้ประกอบการจัดการของเสีย
ที่ได้กำหนดมาตรฐานการปฎิบัติงานที่ดีของโรงงานที่เข้ารับการตรวจประเมิน ได้แก่
การตกลงรับของเสียเข้ามาดำเนินการในโรงงาน การขนส่งของเสีย
การรับและเก็บกักของเสียก่อนนำไปกำจัด การคัดแยก การบำบัด การกำจัด
และการกำจัดมลพิษที่เกิดขึ้น

-   บริษัทฯ ได้รับรางวัล CSR – DIW Awards จากกรมโรงงานอุตสาหกรรม
    กระทรวงอุตสาหกรรม

ในการเข้าร่วมโครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม
ตามหลักมาตรฐาน

ได้แก่ 1. การกำกับดูแลองค์กร 2. สิทธิมนุษยชน 3. การปฎิบัติด้านแรงงาน 4. สิ่งแวดล้อม 5.
การปฎิบัติที่เป็นธรรม

6. ผู้บริโภค และ 7. การมีส่วนร่วมต่อสังคมและชุมชน

-   บริษัทฯ ได้รับรางวัลอุตสาหกรรมสีเขียวระดับที่ 3 (ระบบสีเขียว (Green System)
    สำหรับบริษัทฯ ที่มีระบบการบริหารจัดการสิ่งแวดล้อมอย่างเป็นระบบ มีการติดตาม ประเมินผล
    และทบทวนเพื่อการพัฒนาอย่างต่อเนื่อง จากกระทรวงอุตสาหกรรม (อุตสาหกรรมสีเขียว
    หมายถึง อุตสาหกรรมที่ยึดมั่นในการประกอบกิจการ

ที่เป็นมิตรต่อสิ่งแวดล้อม เพื่อการพัฒนาอย่างยั่งยืน
ด้วยการมุ่งเน้นในเรื่องของการพัฒนาและปรับปรุงกระบวนการผลิตและการบริหารจัดการสิ่งแวดล้อมอย่างต่อเนื่อง
รวมถึงความรับผิดชอบต่อสังคม ทั้งภายในและภายนอกองค์กรตลอดห่วงโซ่อุปทาน)

ปี 2556 บริษัทฯ ได้บริหารและประกอบการศูนย์ฯ ดังนี้

-   บริษัทฯ ให้บริการกำจัดกากฯ ปริมาณรวมทั้งสิ้น 95,016.04 ตัน เพิ่มขึ้นจากปี 2555 จำนวน
    7,156.68 ตัน หรือ เพิ่มขึ้นร้อยละ 8.15

-   บริษัทฯ ได้รับรางวัลระดับ “เหรียญทอง” 2 ปีซ้อน
    ในฐานะผู้ประกอบกิจการจัดการของเสียให้เป็นมาตรฐาน
    และเกิดการจัดการของเสียอย่างยั่งยืน

-   คะแนน “ดีมาก”
    สำหรับผลการประเมินแนวปฏิบัติด้านกำกับดูแลกิจการของบริษัทจดทะเบียนตามหลักการกำกับดูแลกิจการที่ดี
    โดยสมาคมส่งเสริมสถาบันกรรมการบริษัทไทย (Thai Institute of Directors :
    IOD)

-   คะแนน “ดีเยี่ยม” สำหรับการประเมินคุณภาพการจัดประชุมสามัญผู้ถือหุ้นประจำปี

(Annual General Meeting-AGM) เพื่อรักษาสิทธิอันชอบธรรมของผู้ลงทุน
จัดโดยสมาคมส่งเสริมผู้ลงทุน

-   รางวัลการปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม

(CSR-DIW) จากกรมโรงงานอุตสาหกรรม กระทรวงอุตสาหกรรม

-   รางวัลอุตสาหกรรมสีเขียว (Green Industry) ระดับที่ 3 ระบบสีเขียว (Green
    System) จากกระทรวงอุตสาหกรรม (รับรองการบริหารจัดการสิ่งแวดล้อมอย่างเป็นระบบ
    มีการติดตามประเมินผลและพัฒนา

อย่างต่อเนื่อง)

โครงสร้างรายได้ของบริษัท

(หน่วย : ล้านบาท)

  --------------------------------------- -------- -------- -------- -------- -------- --------
                                          ปี 2556            ปี 2555            ปี 2554   

                                          มูลค่า     ร้อยละ    มูลค่า     ร้อยละ    มูลค่า     ร้อยละ

  ค่าบริการบำบัดและกำจัดของเสียด้วยวิธีเผาทำลาย   385.89   78.42    293.55   80.69    237.68   83.85

  ค่าขนส่งและบริการอื่น                        98.52    20.02    69.49    19.10    44.85    15.82

  รายได้อื่น*                                7.68     1.56     0.78     0.21     0.93     0.33

  รวมรายได้                                492.09   100.00   363.82   100.00   283.46   100.00
  --------------------------------------- -------- -------- -------- -------- -------- --------

หมายเหตุ : * รายได้อื่น เช่น ดอกเบี้ย รายได้จากการขายเศษวัสดุ กำไร (ขาดทุน)
จากอัตราแลกเปลี่ยน หนี้สูญรับคืน เป็นต้น

โครงสร้างกลุ่มบริษัท เบตเตอร์ เวิลด์ กรีน จำกัด (มหาชน) (“BWG”)

บริษัทเป็นบริษัทย่อยของ BWG
ซึ่งประกอบธุรกิจบริหารและจัดการสิ่งปฏิกูลฯหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่
BWG มีบริษัทย่อยทั้งสิ้น 4 บริษัทที่สนับสนุนการให้บริการ ได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์

  และเตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   บริษัท อัคคีปราการ จำกัด (มหาชน)
    ดำเนินธุรกิจเผาทำลายกากอุตสาหกรรมในเตาเผากากอุตสาหกรรม

[]โครงสร้างของกลุ่ม BWG ณ วันที่ 31 ธันวาคม 2556 เป็นดังนี้

วิสัยทัศน์

“มุ่งมั่นที่จะใช้และพัฒนาเทคโนโลยี เพื่อการดูแลสิ่งแวดล้อมอย่างถูกต้องตามหลักวิชาการ
และสร้างสิ่งแวดล้อมที่ปลอดภัยด้วยกลไกทางเทคโนโลยี”

กลยุทธ์การดำเนินธุรกิจ

-   พัฒนาระบบการลดปริมาณพลังงานเชื้อเพลิงและวัตถุดิบเพื่อลดต้นทุนกระบวนการจัดการโดยรวม

-   พัฒนาระบบสารสนเทศที่สามารถเชื่อมโยงรายงานข้อมูลต่างๆ
    ตามที่กำหนดไว้ตามกฎหมายของผู้ใช้บริการผู้ขนส่ง และผู้รับกำจัดกากอุตสาหกรรม

-   ติดตั้งเครื่องจักรและอุปกรณ์ที่รองรับการให้บริการที่ปลอดภัยต่อคุณภาพสิ่งแวดล้อม
    และสามารถยกระดับมาตรฐานการป้องกันและลดผลกระทบต่อสิ่งแวดล้อมได้อย่างต่อเนื่อง

-   สร้างความสัมพันธ์ที่ดีกับลูกค้า เพื่อเข้าถึงความต้องการ
    และสามารถตอบสนองความต้องการทางการตลาดให้มากขึ้น ในด้านการบริการที่สะดวก
    รวดเร็ว ฉับไว เป็นมิตร และปลอดภัยต่อสิ่งแวดล้อม

-   ใช้ระบบบริการข้อมูลลูกค้าเพื่อรักษาลูกค้าหลัก สนับสนุนกิจกรรมขยายฐานลูกค้าใหม่

-   จัดเตรียมทีมฉุกเฉิน เพื่อช่วยเหลือในกรณีเกิดอุบัติเหตุทั้งต่อบุคคลภายนอก และภายในโรงงาน

-   จัดระบบการบริหารงานลูกค้าที่ครอบคลุมการให้บริการ เช่น ระบบการขนส่ง
    ระบบการประสานงานหน่วย

  งานภาครัฐ ระบบการส่งเสริมกิจกรรมภายในโรงงาน เป็นต้น เพื่อส่งเสริม
  และสนับสนุนการดำเนินงานที่
  สร้างความพึงพอใจสูงสุดให้แก่ลูกค้า

-   สนับสนุนและเสริมสร้างองค์ความรู้ด้านการจัดการกากอุตสาหกรรมอย่างถูกวิธีโดยจัดการบรรยายร่วมกับหน่วยงานภาครัฐที่เกี่ยวข้อง
    เพื่อสร้างจิตสำนึกการรักษาสิ่งแวดล้อมที่ดี

-   พัฒนาและปรับปรุงระบบมาตรฐานตามหลักสากลอย่างต่อเนื่อง

-   พัฒนาระบบการบำรุงรักษาสิ่งแวดล้อมอย่างยั่งยืน เช่น
    ใช้ผลิตภัณฑ์จากธรรมชาติแทนการใช้สารเคมีในระบบการกำจัด
    ลดการปล่อยมลพิษโดยการใช้เทคโนโลยีขั้นสูง
    ประหยัดพลังงานโดยการใช้กากอุตสาหกรรมทดแทนวัตถุดิบหรือเชื้อเพลิง เป็นต้น

เป้าหมายในการดำเนินธุรกิจ

บริษัทมีเป้าหมายในการดำเนินงานที่จะใช้และพัฒนาเทคโนโลยีเพื่อการดูแลสิ่งแวดล้อมอย่างถูกต้องตามหลักวิชาการและสร้างสิ่งแวดล้อมที่ปลอดภัยด้วยกลไกทางเทคโนโลยี
โดยคำนึงถึงคุณภาพ ความปลอดภัย และเป็นมิตรต่อสิ่งแวดล้อม
ตามวัตถุประสงค์ของการจัดสร้างศูนย์ฯ ของกรมโรงงานฯ
และด้วยประสบการณ์ในการบริหารจัดการกากอุตสาหกรรมของผู้บริหารที่มีมาอย่างยาวนาน
ส่งผลให้การพัฒนาและปรับปรุงระบบการกำจัดกากอุตสาหกรรมเป็นไปด้วยความพิถีพิถัน รอบคอบ
และใส่ใจในทุกขั้นตอนการทำงาน เพราะการบริหารจัดการกากอุตสาหกรรมโดยการเผาทำลายนั้น
จำเป็นต้องอาศัยองค์ประกอบต่างๆ ที่สอดคล้องและถูกต้องตามหลักวิชาการ
เริ่มตั้งแต่ระบบการตรวจสอบความเป็นไปได้ในการเผาทำลายโดยไม่ก่อให้เกิดมลพิษ
ระบบควบคุมการขนส่ง
ระบบการเผาที่ประกอบด้วยการเผากากอุตสาหกรรมและการเผาอากาศเสียเพื่อให้ได้คุณภาพอากาศที่เป็นไปตามเกณฑ์ที่กฎหมายกำหนดตลอดจนการติดตามและตรวจสอบคุณภาพสิ่งแวดล้อมอย่างต่อเนื่อง

นโยบายการบริหารงาน

1. มุ่งมั่นในการดำเนินธุรกิจโดยคำนึงถึงคุณภาพ ความเหมาะสม ความปลอดภัย
และเป็นธรรมต่อทุกฝ่าย

2. มุ่งเน้นระบบการขนส่ง ระบบการจัดเก็บ และกำจัดกากอุตสาหกรรมที่ปลอดภัยต่อสิ่งแวดล้อม

3. มุ่งเน้นการมีส่วนร่วมในการปรับปรุงและพัฒนาการดำเนินงานที่มีคุณภาพ

4. มุ่งเน้นการให้บริการที่ประทับใจ สะดวก รวดเร็ว

5. วิจัยและพัฒนากระบวนการทำงานเพื่อคุณภาพสิ่งแวดล้อมที่ยั่งยืน

6. ติดตาม กำกับดูแล และให้ความสำคัญต่อคุณภาพสิ่งแวดล้อมในทุกๆ ด้าน

7. วิจัยและพัฒนาเพื่อการต่อยอดธุรกิจด้านพลังงานอย่างยั่งยืนให้แก่ประเทศ

โครงสร้างการถือหุ้นของกลุ่มบริษัท

  -------------- ---------------------------------------------------- ------------- ------------- ----------------- -------------- --------------
  ชื่อบริษัท         ประเภทธุรกิจ                                           ทุน จดทะเบียน   ทุนชำระแล้ว     จำนวนหุ้นที่ชำระแล้ว   มูลค่าหุ้นต่อหน่วย   สัดส่วนการถือหุ้น
                                                                                                  ทั้งหมด (หุ้น)                       (%)

  1.บริษัท เบตเตอร์ ประกอบธุรกิจให้บริการบริหารและจัดการสิ่งปฏิกูลหรือวัสดุที่ไม่ใช้แล้ว   800,000,000   714,401,819   714,401,819       1              -
  เวิลด์ กรีน จำกัด                                                                                                                    
  (มหาชน)                                                                                                                          

  2.บริษัท         โรงงานปรับปรุงคุณภาพของ เสียรวม(เตาเผาขยะอุตสาหกรรม)      202,000,000   202,000,000   404,000,000       0.50           51.18%
  อัคคีปราการ จำกัด                                                                                                                   
  (มหาชน)                                                                                                                          

  3.บริษัท เบตเตอร์ ผู้แทนในการจัดหากากฯ                                    1,000,000     1,000,000     10,000            100            99.94%
  เวสท์ แคร์ จำกัด  เข้าสู่เตาปูนซีเมนต์และเตาเผาอุตสาหกรรมอื่นๆ                                                                               

  4.บริษัท เบตเตอร์ ดำเนินธุรกิจรถขนส่ง และภาชนะบรรจุกากอุตสาหกรรม             68,000,000    68,000,000    680,000           100            99.99%
  ทรานสปอร์ต จำกัด                                                                                                                   

  5.บริษัท เอิร์ธ    เป็นผู้แทนในการนำกากอุตสาหกรรม กลับมาใช้ประโยชน์ใหม่         1,000,000     1,000,000     10,000            100            99.94%
  เท็ค                                                                                                                              
  เอนไวรอนเมนท์                                                                                                                     
  จำกัด                                                                                                                             
  -------------- ---------------------------------------------------- ------------- ------------- ----------------- -------------- --------------

* หมายเหตุ : ข้อมูล ณ วันที่ 31 ธันวาคม 2556

บริษัท อัคคีปราการ จำกัด (มหาชน) (“บริษัท”)
เป็นผู้ได้รับสิทธิเข้าบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) จากกรมโรงงานอุตสาหกรรม
เป็นเวลา 20 ปีนับแต่วันลงนามในสัญญา คือ วันที่ 11 กุมภาพันธ์ 2551 และสิ้นสุดสัญญาวันที่ 10
กุมภาพันธ์ 2571 และมีสิทธิขอให้ต่ออายุสัญญาได้อีก
โครงการนี้เป็นโครงการนำร่องที่กรมโรงงานอุตสาหกรรม
กระทรวงอุตสาหกรรมจัดสร้างขึ้นเพื่อกำจัดของเสียจากโรงงานหรือกิจการอื่นๆ
ที่ได้รับการเห็นชอบจากผู้ให้ใช้สิทธิด้วยการเผาทำลายด้วยอุณหภูมิสูง โดยกรมโรงงานอุตสาหกรรม
ในฐานะ “ผู้ให้ใช้สิทธิ” และบริษัท อัคคีปราการ จำกัด ในฐานะ “ผู้ได้รับสิทธิ”
ได้ร่วมลงนามในสัญญาให้ใช้สิทธิดำเนินการบริหารและประกอบการศูนย์ ซึ่งตามคำจำกัดความ
“การบริหารและประกอบการ” ของสัญญาดังกล่าว
ทำให้บริษัทสามารถบริหารและประกอบการธุรกิจได้ดังนี้

1)  การเดินระบบเตาเผาขยะอุตสาหกรรม

2)  การวางแผนดำเนินงาน การบริหารงานศูนย์ การจัดหาบุคลากร การจัดหาวัสดุอุปกรณ์
    เครื่องจักร รถยนต์จากขนส่งของเสีย และอื่นๆ
    ที่จำเป็นต้องใช้ในการดำเนินงานเพิ่มเติมทรัพย์สินเดิมที่ผู้ให้ใช้สิทธิได้จัดเตรียมไว้ให้แล้ว

3)  การขนส่งของเสีย

4)  การทำ Waste Blending การเผาของเสีย การกำจัดเถ้า

5)  การดำเนินการเกี่ยวกับค่าใช้จ่ายของศูนย์
    การหาลูกค้าหรือผู้ใช้บริการและการเรียกเก็บค่าบริการ

6)  การปฏิบัติตามมาตรการการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมในระยะดำเนินการที่ระบุในรายงานการวิเคราะห์ผลกระทบสิ่งแวดล้อม
    (Environmental Impact Assessment :EIA)
    ตามที่ได้รับความเห็นชอบจากคณะกรรมการผู้ชำนาญการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

7)  การปฏิบัติตามสัญญา/ ข้อกำหนด/ ระเบียบ/ ข้อกฎหมาย
    ที่เกี่ยวข้องกับการดำเนินงานบริหารและประกอบการศูนย์ฯ
    รวมทั้งการใดๆอันจำเป็นเพื่อประโยชน์สาธารณะ ตามที่ผู้ให้ใช้สิทธิมีความเห็นชอบ

ในการบริหารและประกอบการธุรกิจเตาเผาขยะอุตสาหกรรมตามสิทธิของสัญญาสัมปทานของบริษัทนั้น
สามารถให้บริการเผาขยะอุตสาหกรรม ดังนี้

1)  ของเสียหรือวัสดุไม่ใช้แล้วที่เป็นของเสียอันตรายตามกฎหมายว่าด้วยโรงงานและกฎหมายว่าด้วย
    วัตถุอันตราย

2)  ของเสียตามที่กำหนดไว้ในรายงานการวิเคราะห์ผลกระทบสิ่งแวดล้อม (Environmental
    Impact Assessment : EIA)

3)  มูลฝอยติดเชื้อตามกฎหมายว่าด้วยการสาธารณสุข

4)  ของเสียอื่นใดที่ผ่านกระบวนการ Waste Blending
    มาแล้วหรือของเสียที่กรมโรงงานอุตสาหกรรมกำหนดโดยบริษัทเป็นผู้เรียกเก็บค่าบริการจากผู้ใช้บริการและมอบผลประโยชน์ตอบแทนให้แก่กรมโรงงานอุตสาหกรรม
    กระทรวงอุตสาหกรรม (“กรมโรงงานอุตสาหกรรม”) ดังนี้

1)  ผลประโยชน์ตอบแทนด้านการเงินปกติ
    เป็นจำนวนเงินตามที่บริษัทเสนอแก่กรมโรงงานอุตสาหกรรม ตามที่กำหนดไว้ตามสัญญาฯ

2)  ผลประโยชน์ตอบแทนด้านการเงิน (เพิ่มเติม) ตามสัญญา
    โดยอัตราดังกล่าวจะคำนวณจากรายได้ของค่าบริการกำจัดของเสียตามเกณฑ์การออกแบบที่กรมโรงงานอุตสาหกรรมกำหนด
    ได้แก่ ค่าบริการเผาทำลายของเสีย และค่าบริการในกรณีที่มีการลงทุนเพิ่มเติม เป็นต้น

3)  ผลประโยชน์ตอบแทนเพิ่มเติม (พิเศษ)
    โดยผู้ได้สิทธิจะชำระตามประเภทและอัตราที่กำหนดไว้ตามสัญญา
    โดยคำนวณจากรายได้ตามประเภทในแต่ละปีดังต่อไปนี้

-รายได้ปริมาณของเสียที่รับเข้ามากำจัดเกินจากปริมาณส่วนที่เกิน 1,440 ตันต่อเดือน

-รายได้จากการทำ Waste Blending

-รายได้ค่าบริการขนส่งของเสีย

-รายได้จากการบริการตรวจวิเคราะห์ในห้องปฏิบัติการวิเคราะห์

ทั้งนี้ เมื่อคิดคำนวณรวมผลประโยชน์ตอบแทนทั้งหมดตามข้อ 1) ข้อ 2) และข้อ 3) แล้ว
ในแต่ละปีกรมโรงงานอุตสาหกรรมจะต้องได้รับผลประโยชน์ตอบแทนอัตราร้อยละ 10
ของรายได้ทั้งหมดที่บริษัทได้รับในแต่ละปีนั้น
และหากผลประโยชน์ตอบแทนที่กรมโรงงานอุตสาหกรรมได้รับไม่ถึงร้อยละ 10 ในปีใด
บริษัทจะจ่ายชดเชยให้ครบจำนวนร้อยละ 10 ของรายได้ในปีนั้นนอกจากนี้
ตลอดอายุสัญญาสัมปทานบริษัทจะต้องจ่ายผลประโยชน์ตอบแทนแก่กรมโรงงานอุตสาหกรรมไม่น้อยกว่า
300 ล้านบาท

นอกจากนี้ตามสัญญาสัมปทานกำหนดให้บริษัทดำเนินการในเรื่องที่มีสาระสำคัญเพิ่มเติม ดังนี้

1)  จัดทำประกันภัยให้คุ้มครองทรัพย์สินและวินาศภัยมูลค่าทรัพย์สินทั้งหมดที่ผู้ให้ใช้สิทธิจัดหาและที่บริษัทจัดหาตามที่กำหนดไว้ในสัญญา
    โดยให้ผู้ให้ใช้สิทธิเป็นผู้รับประโยชน์ ตลอดจนทำประกันภัยพนักงานและลูกจ้าง
    และประกันภัยบุคคลที่สาม
    ในกรณีที่เกิดความสูญหายหรือบาดเจ็บที่อาจเกิดขึ้นจากการดำเนินงานตามสัญญา
    ซึ่งบริษัทได้ดำเนินการทำประกันภัยดังกล่าวเสร็จสิ้นแล้ว
    รวมถึงการทำประกันภัยของเสียทุกประเภท
    ในขณะที่อยู่ในความครอบครองหรือความควบคุมดูแลของบริษัท
    โดยบริษัทได้ดำเนินการติดต่อบริษัทประกันภัยในประเทศเพื่อดำเนินการทำประกันภัยของเสียตามข้อกำหนด
    แต่ไม่สามารถติดต่อผู้รับทำประกันภัยของเสียได้
    เนื่องจากไม่มีบริษัทประกันภัยรับประกันของเสียในประเทศไทย
    และได้แจ้งเรื่องดังกล่าวแก่กรมโรงงานอุตสาหกรรม
    โดยกรมโรงงานอุตสาหกรรมเห็นชอบในหลักการดังกล่าว
    ซึ่งหากในอนาคตมีการรับประกันภัยของเสีย บริษัทจะดำเนินการให้เป็นไปตามสัญญา

2)  ดูแลบำรุงรักษาซ่อมแซมศูนย์ฯให้อยู่ในสภาพที่ดีและในกรณีที่มีเหตุชำรุดเสียหายขึ้นแก่ทรัพย์สิน
    บริษัท

จะต้องซ่อมแซมและปรับปรุงทรัพย์สินของศูนย์และทรัพย์สินอื่นที่ตกเป็นของศูนย์ทั้งหมดให้อยู่ในสภาพที่ใช้งานได้ดีและมีประสิทธิภาพ
นอกจากนี้
ในกรณีที่บริษัทจะดำเนินการปรับปรุงพัฒนาพื้นที่ก่อสร้างเพิ่มเติมซึ่งสิ่งปลูกสร้างใดบนพื้นที่ศูนย์
รวมทั้งส่วนที่เป็นถนนหรือสาธารณูปโภคต่างๆไม่ว่าจะอยู่ส่วนใดของพื้นที่ดังกล่าว
บริษัทจะต้องขอความเห็นชอบจากผู้ให้ใช้สิทธิเป็นหนังสือ และอาคารสิ่งปลูกสร้าง
อุปกรณ์หรือระบบต่างๆ รวมทั้งสาธารณูปโภค
ที่ก่อสร้างเพิ่มเติมจะตกเป็นกรรมสิทธิ์ของผู้ให้ใช้สิทธิในทันทีที่การก่อสร้างแล้วเสร็จ
ซึ่งทุกครั้งในอดีตที่ผ่านมาบริษัทได้ดำเนินการตามขั้นตอนดังกล่าวอย่างถูกต้องมาโดยตลอด

3)  โครงสร้างการถือหุ้นของบริษัท ต้องมีบุคคลธรรมดาที่มีสัญชาติไทย
    หรือนิติบุคคลซึ่งจดทะเบียนในประเทศไทยเป็นผู้ถือหุ้นไม่น้อยกว่าร้อยละ 51
    ตามกฎหมายตลอดระยะเวลาของสัญญาให้ใช้สิทธิดำเนินการบริหารและประกอบการศูนย์
    และทุนจดทะเบียนชำระเต็มจำนวนต่ำสุดของบริษัทจะต้องไม่น้อยกว่า 100 ล้านบาท
    และต้องไม่ลดทุนจดทะเบียนให้เหลือน้อยกว่า 100 ล้านบาท

4)  จัดทำระบบ Waste Blending
    หรือการนำกากอุตสาหกรรมอันตรายบางชนิดมาเพิ่มกระบวนการ
    ปรับปรุงคุณภาพทางเคมีให้เหมาะสมกับการเผาไหม้ก่อนนำเข้าเผาทำลาย
    ซึ่งเป็นอีกกระบวนการหนึ่งที่ช่วยในการกำจัดของเสียที่มีประสิทธิภาพสูงสุดและใช้เชื้อเพลิงน้อยที่สุด
    ซึ่งบริษัทได้ดำเนินการตามความเหมาะสมตามที่ได้ศึกษาไว้แล้ว

5)  ทำการศึกษาความเป็นไปได้ของโครงการก่อสร้างโรงผลิตกระแสไฟฟ้า
    โดยรูปแบบเทคโนโลยีเป็นลักษณะของโรงไฟฟ้ากังหันไอน้ำ (Steam Turbine Power
    Plant)
    โดยนำไอน้ำที่ความดันและอุณหภูมิที่เหมาะสมจากการเผาขยะมาใช้ในการผลิตกระแสไฟฟ้าเพื่อนำไปหมุนกังหันไอน้ำเพื่อฉุดเครื่องกำเนิดไฟฟ้าอีกต่อหนึ่ง
    สำหรับกระบวนการดังกล่าว
    คาดว่าจะมีศักยภาพในการแปรพลังงานความร้อนมาเป็นพลังงานไฟฟ้าได้ประมาณ 4
    เมกกะวัตต์ ซึ่งสามารถจัดสรรพลังงานไฟฟ้าออกเป็น 2 ส่วน คือ
    ส่วนที่นำมาใช้เพื่อการบริหารจัดการภายในระบบประมาณ 0.5 เมกกะวัตต์
    และส่วนที่จำหน่ายให้การไฟฟ้าส่วนภูมิภาคประมาณ 3.5 เมกกะวัตต์
    โดยบริษัทได้จัดทำการศึกษาความเป็นไปได้เพื่อเสนอต่อกรมโรงงานอุตสาหกรรมแล้วเสร็จในเดือน
    มิถุนายน 2553
    และอยู่ระหว่างขั้นตอนการพิจารณาความเหมาะสมของการลงทุนร่วมกับกรมโรงงานอุตสาหกรรม

6)  ทำการจัดตั้งกองทุนเพื่อรักษาสภาพสิ่งแวดล้อมที่อาจเกิดจากการประกอบกิจการ
    โดยจัดสรรเงินเข้ากองทุนดังกล่าวเป็นเงินรวม 2,000,000 บาท
    โดยจัดสรรเข้าเป็นรายปีปีละ 100,000 บาท ตลอดระยะเวลาประกอบการศูนย์ 20 ปี
    และภายหลังจากสิ้นสุดสัญญาผู้เข้าดำเนินการศูนย์ช่วงต่อไปสามารถดำเนินการบริหารกองทุนต่อไปได้หรือจะนำเข้าสู่การดำเนินงานของกองทุนสิ่งแวดล้อมตามกฎหมายว่าด้วยการส่งเสริมและรักษาสิ่งแวดล้อมแห่งชาติ
    ตามแต่กรมโรงงานอุตสาหกรรมเห็นสมควร

7)  หากมีการเปลี่ยนแปลงสัดส่วนการถือหุ้น
    หรือโครงสร้างของผู้ถือหุ้นหลักของผู้ได้สิทธิจะต้องได้รับความ

เห็นชอบเป็นหนังสือจากกรมโรงงานอุตสาหกรรมก่อน ซึ่ง BWG
ในฐานะผู้ถือหุ้นหลักของบริษัทได้มีการทำบันทึกความตกลง โดยหาก BWG
ต้องการเปลี่ยนแปลงสัดส่วนการถือหุ้นจะต้องทำหนังสือขอรับความเห็นชอบเป็นหนังสือจากกรมโรงงานโดยหาก
BWG ไม่ปฏิบัติตามข้อตกลง BWG
จะตกลงรับผิดชอบความเสียหายใดๆที่เกิดขึ้นแก่บริษัทจากการไม่ปฏิบัติตามข้อตกลงดังกล่าว

บริษัทมีขั้นตอนในการดำเนินงานเพื่อจำกัดของเสียอันตรายหรือสิ่งปฏิกูลฯ ดังนี้

[]

  ในขั้นตอนการกำจัดของเสียอันตรายของบริษัท ประกอบด้วย 2 ส่วนหลักที่สำคัญ คือ

1)  ส่วนที่หนึ่ง เตาเผา (แบบหมุน) (Rotary Kiln)

  เตาเผาแบบหมุนได้รับการออกแบบตามข้อกำหนดของ US.EPA. โดยทำการเผาของเสียอันตราย

ที่อุณหภูมิไม่ต่ำกว่า 850 องศาเซลเซียส มีลักษณะเป็นท่อ นอนยาว เอียงเล็กน้อย
ขณะทำงานจะหมุนตลอดเวลา ภายในมีวัสดุทนไฟฉาบอยู่
สามารถควบคุมระยะเวลาการเผาไหม้และปริมาณของเสียอันตรายที่เผาได้
จึงทำปฏิกิริยาการเผาทำลายของเสียอันตรายได้อย่างสมบูรณ์ นอกจากนี้ยังมีส่วนเชื่อมต่อ
Discharge Breaching
ทำหน้าที่ในการแยกเถ้าหนักหรืออนุภาคขนาดใหญ่ที่เกิดจากการเผาไหม้ก่อนเข้าสู่การเผาไหม้ในส่วนเผาไหม้ที่สอง

2)  ส่วนเผาไหม้ที่สอง (Secondary Combustion Chamber)

  ก๊าซที่เกิดขึ้นจะเข้าสู่บริเวณเผาไหม้ส่วนที่สองซึ่งเป็นบริเวณที่การเผาไหม้จะเกิดขึ้นอย่างสมบูรณ์ด้วย

อุณหภูมิ 1,100 ถึง 1,300 องศาเซลเซียส เพื่อเพิ่มศักยภาพในการเผาไหม้ก๊าซเสีย
ส่วนเผาไหม้ที่สองนี้จะมีลักษณะเป็นทรงกระบอกคล้ายท่อในแนวตั้งจากพื้น
ภายในฉาบด้วยวัสดุทนไฟเพื่อป้องกันสภาวะการกัดกร่อนที่สูงภายในเตาเผา

เนื่องจากเตาเผาขยะอุตสาหกรรมเป็นเตาเผาของเสียอันตราย
ดังนั้นจึงต้องมีระบบที่สามารถควบคุมป้องกันและดูแลให้การเผาของเสียอันตรายเป็นไปตามหลักสากล
ซึ่งมีรายละเอียดดังนี้

  ก. ระบบควบคุมมลพิษ

  ข. ระบบติดตามตรวจสอบแบบต่อเนื่อง

  ค. ระบบปรับปรุงคุณภาพของเสียอันตราย

  ง. การตรวจวิเคราะห์ของเสียอันตรายในห้องปฏิบัติการ

  จ. ระบบขนส่งของเสียอันตราย

ก. ระบบควบคุมมลพิษ
ซึ่งเป็นการป้องกันไม่ให้มลพิษที่เกิดขึ้นจากการเผาทำลายกระจายออกสู่ภายนอก
ระบบดังกล่าวประกอบด้วย

1) หอลดอุณหภูมิ (Partial Quench Tower) หรือระบบทำให้ก๊าซ/ไอร้อนเย็นลง
(Evaporative Cooling System) ก๊าซเสียที่ออกจากเตาเผาจะเข้าสู่ระบบทำให้เย็นตัวลง
โดยระบบพ่นน้ำที่เป็นละอองขนาดเล็กเข้าไปในระบบของทางเดินของก๊าซเสีย
เมื่อน้ำระเหยจะดึงความร้อนออกจากก๊าซเสีย ทำให้ก๊าซเสียซึ่งมีอุณหภูมิจาก 1,100
องศาเซลเซียส ลดลงเป็น 204 องศาเซลเซียส อย่างรวดเร็ว ซึ่งจะป้องกันการเกิดสารไดออกซิน

2)  ระบบฉีดปูนขาวและถ่านกัมมันต์ (Dry Lime & Activated Carbon Injection
    System)

ปูนขาวและถ่านกัมมันต์จะถูกฉีดเข้าไปยังก๊าซเสียที่ไหลออกมาจากหอลดอุณหภูมิ
เพื่อทำปฏิกิริยากับก๊าซเสีย ซึ่งจะก่อให้เกิดปฏิกิริยาระหว่างสารที่ฉีดกับสารมลพิษในก๊าซ
โดยปูนขาวจะทำปฏิกิริยากับก๊าซพิษ ได้แก่ ไอของกรดเกลือ (HCl) และออกไซด์ของซัลเฟอร์
(SO₂) ส่วนถ่านกัมมันต์จะดูดซับสารไดออกซิน (Dioxins)
เป็นอนุภาคและถูกแยกออกจากก๊าซที่ถุงกรอง

3)  ถุงกรอง (Bag Filter House)
    ก๊าซที่มีฝุ่นละอองจะไหลผ่านเข้าไปยังถุงกรองทางด้านนอกทำให้

อนุภาคเกาะอยู่รอบนอกของถุงกรอง ซึ่งมีอยู่ 4 ชุด ทำหน้าที่กรองอนุภาคแยกจากก๊าซอย่างต่อเนื่อง
และมีการไล่เอาอนุภาคที่เกาะอยู่ที่ผิวของถุงกรองออกโดยอัตโนมัติโดยระบบ Jet pulse

4)  ระบบกำจัดสารประกอบไนโตรเจน (Selective Catalytic Reduction)
    ก๊าซที่ระบายออกจะไหลผ่าน

ไปสู่ระบบการลดออกไซด์ของไนโตรเจน โดยใช้ตัวเร่งปฏิกิริยาประเภท Titanium Dioxide
(TIO₂) และสารละลายแอมโมเนียที่มีความเข้มข้นร้อยละ 26

5)  ระบบลดไอกรดด้วยการดูดซึม (Packed Scrubber Tower) Pack Scrubber เป็นถังสูง
    ภายใน

มีลักษณะเป็นรังผึ้ง เมื่อผ่านก๊าซที่มีไอกรดเข้ามาทางด้านล่าง และผ่านสารละลายต่างๆ ได้แก่
โซดาไฟ เข้ามาทางด้านบนและสัมผัสกันในโครงสร้างรังผึ้ง (Packed Tower)
ก๊าซที่มีสภาพเป็นกรดจะถูกดูดซึมและทำปฏิกิริยากับด่างจนหมดสภาพความเป็นกรด
ก่อนถูกปล่อยออกจากปล่อง สู่บรรยากาศ

ข. ระบบติดตามตรวจสอบแบบต่อเนื่อง

ระบบติดตามตรวจสอบปริมาณมลสารที่ออกจากปล่องเป็นระบบตรวจสอบแบบต่อเนื่องที่บริเวณปล่อง
และแสดงผลบนจอภาพในห้องควบคุม ซึ่งเจ้าหน้าที่ปฏิบัติงานสามารถตรวจสอบได้ตลอดเวลา
และจะมีสัญญาณเตือนเมื่อปริมาณมลสารที่ระบายเกินกว่าค่าที่กำหนด ซึ่งระบบติดตามต่อเนื่อง
นอกจากจะติดตามมลสารที่ระบายออกจากปล่องแล้วยังเป็นการตรวจวัดประสิทธิภาพการเผาไหม้ของเตาด้วย

ค. ระบบปรับปรุงคุณภาพของเสียอันตราย

ระบบปรับปรุงคุณภาพของเสียอันตราย
ทำหน้าที่ปรับปรุงคุณภาพของเสียอันตรายให้มีคุณสมบัติทางกายภาพและเคมีให้เป็นไปตามเกณฑ์การออกแบบของเตาเผาขยะอุตสาหกรรม
เพื่อให้การกำจัดของเสียอันตรายด้วยการเผาทำลายมีประสิทธิภาพสูงสุด
และก่อให้เกิดการใช้เชื้อเพลิงน้อยที่สุด ตลอดจนความคุ้มค่าทางเศรษฐศาสตร์
โดยระบบปรับปรุงคุณภาพของเสียอันตราย ครอบคลุมของเสียอันตรายทั้งในรูปของแข็ง
ของกึ่งแข็งกึ่งเหลว และของเหลว

ง. การตรวจวิเคราะห์ของเสียอันตรายในห้องปฏิบัติการ

ตามประกาศกระทรวงอุตสาหกรรม เรื่อง การกำจัดสิ่งปฏิกูลฯหรือวัสดุที่ไม่ใช้แล้ว พ.ศ. 2548 ข้อ
21 หมวด 4 กำหนดไว้ว่า “ผู้บำบัดหรือกำจัดสิ่งปฏิกูลฯหรือวัสดุที่ไม่ใช้แล้ว
ต้องมีข้อมูลผลวิเคราะห์ทางเคมีและกายภาพของสิ่งปฏิกูลฯหรือวัสดุที่ไม่ใช้แล้วก่อนการดำเนินการบำบัดหรือกำจัด”
ดังนั้นของเสียอันตรายที่จะนำมาเผาทำลายในเตาเผาขยะอุตสาหกรรมต้องทำการตรวจวิเคราะห์ก่อนการเผาทำลาย
เพื่อหาองค์ประกอบทางกายภาพและเคมี โดยการตรวจวิเคราะห์ครอบคลุมของเสียอันตรายประเภท
กากของเสีย น้ำเสีย อากาศ และน้ำมัน ภายใต้หลักประกัน

การดำเนินงานของห้องปฏิบัติการวิเคราะห์ที่ได้รับการรับรองและอนุญาตให้ขึ้นทะเบียนจากกรมโรงงานอุตสาหกรรม

กระทรวงอุตสาหกรรม

จ. ระบบขนส่งของเสียอันตราย

ระบบขนส่งของเสียอันตรายที่จะนำมาเผาทำลายในเตาเผาขยะอุตสาหกรรมนั้น
อยู่ภายใต้เงื่อนไขการควบคุมตามกฎหมายวัตถุอันตราย
กฎหมายการขนส่งทางบกและกฎหมายด้านสาธารณสุข
ซึ่งการให้บริการจัดเก็บและขนส่งของเสียอันตรายที่ใช้ความระมัดระวังสูง
จึงจำเป็นต้องใช้รถขนส่งที่ออกแบบพิเศษ เหมาะสมกับของเสียอันตรายแต่ละประเภทเท่านั้น
พร้อมทั้งภาชนะบรรจุที่ได้มาตรฐานตามหลักสากล ปลอดภัยต่อสิ่งแวดล้อม
รวมถึงได้ดำเนินการด้านเอกสารกำกับการขนส่งตามประกาศกระทรวงอุตสาหกรรม เรื่อง
ระบบเอกสารที่กำกับการขนส่งของเสียอันตราย พ.ศ. 2547
นอกจากนี้พนักงานขับรถยังต้องผ่านการฝึกอบรมจากหน่วยงานราชการที่เกี่ยวข้อง
ตลอดจนได้รับใบอนุญาตขับขี่ประเภทที่ 4

โดยเฉพาะการขนส่งมูลฝอยติดเชื้อ ที่ต้องมีลักษณะเป็นรถห้องเย็นที่มิดชิด ไม่รั่วซึม
และควบคุมอุณหภูมิ ไม่เกิน 10 องศาเซลเซียส
รวมทั้งมีข้อความหรือฉลากที่แสดงหรือบ่งบอกถึงรถขนส่งขยะติดเชื้อและแสดงชื่อของหน่วยงานที่ทำการเก็บขนมูลฝอยติดเชื้อภายนอกตัวถังของรถทั้งสองด้าน
ผู้ขับขี่และผู้ปฏิบัติงานประจำรถขนส่ง มูลฝอยติดเชื้อต้องมีความรู้การจัดการมูลฝอยติดเชื้อเป็นอย่างดี
และสวมใส่เครื่องป้องกันในการป้องกันระงับการ แพร่เชื้อขณะปฏิบัติทุกครั้ง

[]แผนผังแสดงกระบวนการทำงาน

ใบอนุญาตให้ประกอบธุรกิจ/สัมปทาน

1.
บริษัทเป็นผู้ได้สิทธิในการดำเนินการบริหารและประกอบศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ตามสัญญาเลขที่ 89/2551
ระหว่างกรมโรงงานอุตสาหกรรม กับ บริษัท อัคคีปราการ จำกัด (มหาชน) ลงวันที่ 11 กุมภาพันธ์
2551

2. บริษัทได้ใบอนุญาตให้ใช้ที่ดินและประกอบกิจการในนิคมอุตสาหกรรมตามพระราชบัญญัติการ
นิคมอุตสาหกรรมแห่งประเทศไทย พ.ศ.2522 เพื่อประกอบกิจการโรงงานปรับคุณภาพของเสียรวม
(เตาเผาขยะอุตสาหกรรม) ประเภทหรือชนิดของโรงงานลำดับที่ 101

นวัตกรรม

ตามที่บริษัทฯ ให้บริการกำจัดกากอุตสาหกรรมอันตราย
ด้วยวิธีการจัดการกากอุตสาหกรรมขั้นสุดท้ายที่ดี
และปลอดภัยต่อสิ่งแวดล้อมที่สุดด้วยการเผาทำลายและนำขี้เถ้าที่เหลือจากการเผาไปปรับเสถียร
เพื่อลดความเป็นพิษ ก่อนนำไปฝังกลบยังหลุมฝังกลบที่ปลอดภัย (Secured Landfill) ต่อไปนั้น
บริษัทฯ จึงได้คิดค้นนวัตกรรมที่สนับสนุนแนวคิดดังกล่าว ด้วยแนวคิดการลดการใช้พลังงาน
มุ่งพัฒนาการใช้ทรัพยากรที่มีอยู่อย่างคุ้มค่า และเกิดประสิทธิภาพสูงสุด
สนับสนุนแนวคิดดังกล่าวด้วยการนำกากอุตสาหกรรมอัตรายที่มีค่าพลังงานความร้อน (Heating
Value) เทียบเท่าหรือใกล้เคียงกับน้ำมันเตา มาเป็นองค์ประกอบในแต่ละ Batch ของการเผา
เพื่อให้กากอุตสาหกรรมบางประเภทเผาไหม้ตัวเองและส่งผ่านความร้อนมายังกากอุตสาหกรรมอื่นที่ไม่อยู่ใน
Batch เดียวกัน ทำให้สามารถประหยัดพลังงานไฟฟ้าที่ใช้ในกระบวนการเผาทำลายเมื่อเทียบกับปี
2555 ได้ถึงร้อยละ 22

แนวโน้มการให้บริการเผากำจัดกากอุตสาหกรรม ปี 2557
เนื่องจากการขยายตัวของภาคอุตสาหกรรม ทำให้กากอุตสาหกรรมมีความหลากหลาย
กากอุตสาหกรรมหลายประเภทจำเป็นต้องกำจัดด้วยวิธีการเผาทำลาย ภาครัฐจึงให้การสนับสนุน
โดยให้ภาคเอกชนเข้ามาดำเนินการ ปัจจุบันบริษัท อัคคีปราการ จำกัด (มหาชน)
คือธุรกิจเอกชนที่ภาครัฐให้การสนับสนุนในการบริหารจัดการเผาขยะอุตสาหกรรม โดยใช้ชื่อว่า
ศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู
จังหวัดสมุทรปราการ
ซึ่งเป็นเตาเผาแห่งแรกและแห่งเดียวในประเทศไทยที่มีระบบกำจัดมลพิษที่มั่นใจได้ถึงความปลอดภัย
และไม่ก่อให้เกิดมลพิษต่อสิ่งแวดล้อม

บริษัทฯ ยังคงแนวคิด “ลดการใช้พลังงาน มุ่งพัฒนาการใช้ทรัพยาการที่มีอยู่ให้คุ้มค่า
และเกิดประสิทธิภาพสูงสุด”
จึงมุ่งมั่นคิดค้นนวัตกรรมหรือเทคโนโลยีใหม่ๆเพี่อสนับสนุนแนวคิดดังกล่าวข้างต้น

ภาวะการแข่งขัน

สามารถแบ่งประเภทของผู้ให้บริการกำจัดสิ่งปฏิกูลฯ ได้เป็น 2 กลุ่ม
ตามวิธีการกำจัดที่ระบุไว้ในประกาศ

กระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548 ภาคผนวกที่ 4
(ประเภท 07) ดังนี้

1.  ผู้ให้บริการกำจัดสิ่งปฏิกูลฯ ด้วยวิธีฝังกลบ

ปัจจุบันมีผู้ให้บริการกำจัดสิ่งปฏิกูลฯ ด้วยวิธีฝังกลบในประเทศหลายราย โดยส่วนมากเป็น
รายย่อยที่ให้บริการเฉพาะฝังกลบสิ่งปฏิกูลฯ ที่ไม่อันตราย อย่างไรก็ดี
ผู้ประกอบการดังกล่าวมีความสามารถในการ

ให้บริการ อาทิ เช่นข้อจำกัดทางด้านพื้นที่ของสถานประกอบการ เป็นต้น
จึงมีผู้ให้บริการกำจัดสิ่งปฏิกูลฯ ด้วยวิธีฝังกลบ ที่มีใบอนุญาตฝังกลบสิ่งปฏิกูลฯ ที่มีศักยภาพ
และความสามารถในการให้บริการที่เป็นรายใหญ่เพียง 3 ราย ได้แก่

-   บมจ.เบตเตอร์ เวิลด์ กรีน (“BWG”) จังหวัดสระบุรี

-   บมจ.โปรเฟสชั่นแนล เวสต์ เทคโนโลยี (1999) (“PRO”) จังหวัดสระแก้ว

-   บมจ.บริหารและพัฒนาเพื่อการอนุรักษ์สิ่งแวดล้อม (“GENCO”) จังหวัดระยอง

ภาวะการณ์แข่งขันในการให้บริการกำจัดสิ่งปฏิกูลฯ ด้วยวิธีการฝังกลบสำหรับสิ่งปฏิกูลฯ อันตราย

ไม่มีความรุนแรงมากนัก เนื่องจากมีจำนวนผู้ให้บริการรายใหญ่เพียง 3
รายเมื่อเทียบกับปริมาณสิ่งปฏิกูลฯ
ในประเทศทั้งหมดและผู้ให้บริการแต่ละรายมีสถานที่ตั้งของศูนย์กำจัดสิ่งปฏิกูลฯ
กระจายออกไปในแต่ละพื้นที่

  ปัจจุบันผู้ให้บริการส่วนใหญ่จะเน้นกลยุทธ์การแข่งขันในมาตรฐานของระบบกำจัดสิ่งปฏิกูลฯ และ

คุณภาพของการให้บริการแก่ลูกค้า ซึ่งที่ผ่านมาบริษัทฯ
ให้ความสำคัญกับการดำเนินงานและระบบการบริหารและจัดการสิ่งปฏิกูลฯ
ที่ได้มาตรฐานและสามารถตรวจสอบได้ จึงทำให้ศูนย์ฯ ได้รับการยอมรับจากลูกค้าโดยทั่วไป

2. ผู้ให้บริการกำจัดสิ่งปฏิกูลฯ ด้วยวิธีเผาในเตาเผา

สำหรับการกำจัดสิ่งปฏิกูลฯโดยวิธีการเผานั้น
กฎหมายได้ระบุให้ผู้ประกอบกิจการโรงงานที่ประสงค์จะดำเนินการจัดการสิ่งปฏิกูลฯโดยการเผาต้องได้รับความเห็นชอบจากกรมโรงงานอุตสาหกรรม
ซึ่งวิธีการเผาที่กรมโรงงานพิจารณาประกอบด้วย

1. เผาทำลายในเตาเผาขยะทั่วไปเฉพาะสิ่งปฏิกูลฯ ที่ไม่เป็นของเสียอันตรายเท่านั้น

  2. เผาทำลายในเตาเผาเฉพาะสำหรับของเสียอันตราย

  3. เผาทำลายร่วมในเตาเผาปูนซีเมนต์

  โดยขอบเขตการให้บริการของบริษัทจะครอบคลุมการเผาทำลายในเตาเผาเฉพาะสำหรับของเสีย

อันตรายซึ่งบริษัทถือเป็นผู้ประกอบการเพียงรายเดียวในประเทศที่สามารถดำเนินการในรูปแบบดังกล่าวได้
สำหรับกรณีการแข่งขันในการดำเนินธุรกิจการกำจัดสิ่งปฏิกูลฯ
ในภาคอุตสาหกรรมซึ่งอาจเกิดได้กับธุรกิจการเผาทำลายร่วมในเตาเผาปูนซีเมนต์นั้นมักกระทำขึ้นโดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน

กลุ่มลูกค้าเป้าหมาย

บริษัทได้มีการจัดกลุ่มผู้ใช้บริการเป้าหมาย โดยแบ่งตามประเภทอุตสาหกรรม ดังนี้

1.  โรงงานประกอบกิจการเกี่ยวกับเคมีภัณฑ์ สารเคมี หรือวัสดุเคมี

2.  โรงงานประกอบกิจการเกี่ยวกับการผลิตยางเรซินสังเคราะห์ พลาสติก

3.  โรงงานประกอบกิจการเกี่ยวกับสี น้ำมันชักเงา เชแล็ก แล็กเกอร์

4.  โรงงานกลั่นน้ำมันปิโตรเลียม

5.  โรงงานประกอบกิจการเกี่ยวกับผลิตภัณฑ์ปิโตรเลียม

6.  โรงงานประกอบกิจการเกี่ยวกับรถยนต์

7.  โรงพยาบาล และสถานพยาบาลต่างๆ

8.  กลุ่มของเสียที่เกิดจากภาคเกษตรกรรม

9.  ของเสียจากกลุ่มโรงงานในเขตอาเซียนที่ต้องส่งมากำจัดเผาทำลายในประเทศไทย
    (ปัจจุบันยังไม่มีลูกค้ากลุ่มนี้ แต่จะดำเนินการติดต่อกลุ่มลูกค้าดังกล่าวในอนาคต)

บริษัทมีนโยบายการกระจายรายได้ของลูกค้าทั้งด้านทำเลที่ตั้ง และประเภทอุตสาหกรรม
เพื่อเป็นการลดความเสี่ยงจากการพึ่งพิงลูกค้ากลุ่มใดกลุ่มหนึ่งเป็นพิเศษ โดยในอนาคต
บริษัทมีนโยบายในการขยายฐานลูกค้าไปยังโรงงานอุตสาหกรรมขนาดกลางและขนาดย่อมให้มากขึ้น

ช่องทางการจำหน่าย

บริษัททำการตลาดโดยตรงผ่านทางพนักงานขายของบริษัท
โดยมีการแบ่งพนักงานขายออกเป็นแต่ละทีมเพื่อดูแลในพื้นที่ต่างๆ แยกตามภูมิภาค
พนักงานขายจะได้รับการอบรมให้มีความรู้ความเข้าใจในลักษณะและขั้นตอนการให้บริการเป็นอย่างดี
สามารถให้คำปรึกษาที่สอดคล้องและเป็นไปตามเงื่อนไขทางกฎหมาย
ถูกต้องตามหลักวิชาการให้แก่โรงงานอุตสาหกรรมได้ ทั้งนี้
บริษัทมีมาตรการในการสร้างแรงจูงใจให้แก่พนักงานขายโดยการจ่ายค่าคอมมิชชั่นให้แก่พนักงานขายที่สามารถทำยอดรายได้ได้ตามเกณฑ์ที่กำหนด
โดยมีการกำหนดอัตราที่เป็นไปตามระเบียบของบริษัท
และมีการอนุมัติจากผู้มีอำนาจอนุมัติในเรื่องดังกล่าว นอกจากนี้ บริษัทยังมีบริษัท เบตเตอร์ เวสท์
แคร์ จำกัด เป็นบริษัทย่อยของ บริษัท เบตเตอร์ เวิลด์ กรีน จำกัด (มหาชน)
ซึ่งเป็นผู้ถือหุ้นใหญ่ของบริษัท เป็นตัวแทนในการติดต่อลูกค้าและทำการตลาดอีกช่องทางหนึ่งด้วย ทั้งนี้
ด้วยผลงานและความสัมพันธ์อันดีกับหน่วยงานราชการต่างๆ เช่น กรมโรงงานอุตสาหกรรม
อุตสาหกรรมจังหวัด การนิคมอุตสาหกรรมแห่งประเทศไทย กรมศุลกากร
สำนักงานป้องกันและปราบปรามยาเสพติด โรงพยาบาลในเขตกรุงเทพมหานคร
สำนักรักษาความสะอาด กรุงเทพมหานคร ฯลฯ ทำให้ชื่อเสียงของบริษัท
เป็นที่ยอมรับโดยทั่วไปในภาคราชการ ซึ่งจะช่วยในการประชาสัมพันธ์
และสนับสนุนการใช้บริการของบริษัทอีกช่องทางหนึ่งด้วย

การจัดหาผลิตภัณฑ์และบริการ

ในช่วงปี 2554 – 2556 ที่ผ่านมา บริษัทฯ
มีความสามารถในการให้บริการสำหรับการกำจัดสิ่งปฏิกูลฯ ทั้งที่ไม่อันตรายและที่เป็นอันตราย ดังนี้

(หน่วย : ตัน)

  --------------------------------- ------------- ------------- -------------
                                    ปี 2556        ปี 2555        ปี 2554

  ประมาณการความสามารถในการให้บริการ   120,000       120,000       120,000

  ปริมาณสิ่งปฏิกูลฯ ที่ให้บริการ             95,016        87,859        61,966

  อัตราการใช้กำลังการผลิต (%)           79.18         73.22         51.64
  --------------------------------- ------------- ------------- -------------

หมายเหตุ : ความสามารถในการให้บริการเต็มที่
คำนวณจากการกำกจัดปริมาณสิ่งปฏิกูลที่เป็นของแข็ง จำนวน 200 ตันต่อวัน

และปริมาณสิ่งปฏิกูลที่เป็นของเหลว จำนวน 200 ตันต่อวัน วันทำงาน 25 วันต่อเดือน

สำหรับเตาเผาขยะอุตสาหกรรมซึ่งบริษัทบริหารนั้น สามารถให้บริการกำจัดขยะอุตสาหกรรมอันตราย
ได้ไม่น้อยกว่า 48 ตันต่อวัน หรือไม่น้อยกว่า 15,000 ตันต่อปี
โดยเป็นการกำหนดขั้นต่ำของกรมโรงงานอุตสาหกรรม
ซึ่งในการให้บริการจริงบริษัทสามารถให้บริการได้มากกว่าความสามารถในการให้บริการที่ประเมินไว้ได้
เนื่องจากองค์ประกอบของสิ่งปฏิกูลฯ ที่เหมาะสมที่จะนำมาเผา
ประสบการณ์ในการจัดจำแนกกลุ่มของสิ่งปฏิกูลฯ ที่จะนำมาเผา เป็นต้น

ดังเช่นการให้บริการในช่วง 3 ปีที่ผ่านมา บริษัท
ได้ใช้ประสบการณ์ตรงในการพิจารณาจัดกลุ่มสิ่งปฏิกูลฯ เพื่อนำมาปรับคุณภาพ
ตลอดจนการผสมสิ่งปฏิกูลฯ ภายในเตาเผาที่เหมาะสม (Internal Blending)
ซึ่งจะทำให้บริษัทสามารถให้บริการได้มากขึ้นตามแนวโน้มของปริมาณของเสียที่เพิ่มขึ้นในอนาคต
โดยบริษัทมีการให้บริการเผาทำลายของเสียอันตรายทั้งประเภทที่เป็น ของแข็ง ของเหลว
กากตะกอน ก๊าซ และขยะติดเชื้อ

ผลกระทบต่อสิ่งแวดล้อม

จากความเห็นชอบในรายงานการวิเคราะห์ผลกระทบสิ่งแวดล้อม (EIA)
จากสำนักงานนโยบายและแผนทรัพยากรธรรมชาติและสิ่งแวดล้อม (“สผ.”)
สำหรับการบริหารและประกอบการโครงการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม)นั้น บริษัทฯ ได้ยึดถือปฏิบัติตามมาตรการป้องกัน แก้ไข
และลดผลกระทบสิ่งแวดล้อม ที่ได้เสนอไว้ในรายงานดังกล่าว
โดยผลการปฏิบัติตามมาตรการดังกล่าวจะนำเสนอต่อ สผ.
รวมถึงหน่วยงานที่เกี่ยวข้องเป็นประจำทุก 6 เดือน โดยให้มีหน่วยงานกลางดำเนินการตรวจสอบ
และจัดทำรายงานผลการปฏิบัติตามมาตรการป้องกันแก้ไขผลกระทบต่อสิ่งแวดล้อม
โดยบริษัทได้รับการรับรองมาตรฐานด้านการจัดการคุณภาพ ISO 9001:2008
และมาตรฐานด้านการจัดการสิ่งแวดล้อม ISO 14001:2004 โดย บริษัท อินเตอร์เทค อินดัสทรี
แอนด์ เซอร์ทิฟิเคชั่น เซอร์วิสเซส (ประเทศไทย) จำกัด ในขอบเขตของ การรวบรวม ขนส่ง
และการจัดการของเสียอุตสาหกรรม(เพื่อกำจัดโดยเตาเผาขยะ) ทั้งนี้
การตรวจวัดคุณภาพสิ่งแวดล้อมสามารถสรุปได้ดังนี้

+-----------+----------------------------------------------+----------+
| หัวข้อ      | การดำเนินการ                                  | ผลก      |
|           |                                              | ารตรวจวัด |
+===========+==============================================+==========+
| คุณ        | -   มีการแยกระบบรวบรวมน้ำออกเป็นสองส่วนอย่างชัดเจน | อยู่ในเกณฑ์ |
| ภาพน้ำผิวดิน |     ระหว่างน้ำเสียปนเปื้อนกับน้ำฝน                  | ที่กำหนด   |
|           |     น้ำเสียที่ปนเปื้อนภายในโครงการทั้งหมด            |          |
|           |     จะถูกรวบรวมลงสู่บ่อ Sump                     |          |
|           |     หรือบ่อพักน้ำปนเปื้อนที่ติดตั้งเครื่องสูบ              |          |
|           |     ก่อนจะถูกสูบไปกำจัดยังเตาเผาของโครงการ        |          |
|           |     ส่วนน้ำฝนที่ไม่ปนเปื้อนจะระบา                   |          |
|           | ยลงสู่รางระบายน้ำซึ่งแยกส่วนจากรางระบายน้ำเสียปนเปื้อน |          |
|           |     โดยลงสู่ส่วนดักขยะก่อนระบายสู่รางระบายของนิคมฯ   |          |
|           |     สำหรับน้ำเสียจากอาคารสำนักงานจะผ่าน Septic    |          |
|           |     Tank                                     |          |
|           |     ก่อนส่งเข้าสู่ร                               |          |
|           | ะบบบำบัดน้ำเสียส่วนกลางในเขตอุตสาหกรรมทั่วไปของนิคมฯ |          |
+-----------+----------------------------------------------+----------+

+------------+---------------------------------------------+----------+
| หัวข้อ       | การดำเนินการ                                 | ผลก      |
|            |                                             | ารตรวจวัด |
+============+=============================================+==========+
| คุณภาพอากาศ | -   ด                                       | อยู่ในเก   |
|            | ำเนินการติดตั้งอุปกรณ์กำจัดและควบคุมมลพิษทางอากาศแบบ | ณฑ์ที่กำหนด |
|            |     Semi-Dry & Wet                          |          |
|            |                                             |          |
|            | -   ติดตามผลก                                |          |
|            | ารตรวจวัดปริมาณมลพิษที่ระบายออกจากปล่องระบายอากาศ |          |
|            |                                             |          |
|            | -   ดำเนินกา                                 |          |
|            | รบำรุงรักษาเครื่องมืออุปกรณ์และเครื่องมือและอุปกรณ์ต่างๆ |          |
|            |     ของระบบควบคุมมลพิษเป็นประจำและจัด           |          |
|            | เตรียมให้มีอุปกรณ์สำรองเพียงพอสำหรับใช้งานได้อย่างน้อย |          |
|            |     2 ปี                                     |          |
|            |                                             |          |
|            | -   จัดให                                    |          |
|            | ้มีระบบไฟฟ้าสำรองสำหรับเตาเผาในกรณีที่เกิดไฟฟ้าขัดข้อง |          |
|            |                                             |          |
|            | -   จัดให้มีการบำบัดกลิ่นที่เกิดภายในห้องสูบถ่ายของเส   |          |
|            | ียที่เป็นของเหลวและในอาคารเก็บของเสียประเภทของแข็ง |          |
|            |     ตามที่มาตรการกำหนด                        |          |
|            |                                             |          |
|            | -   จดบันทึกและรายงานผลกรณีที่เกิดการดำเน         |          |
|            | ินการผิดปกติที่ต้องระบายมลพิษทางปล่องฉุกเฉินสู่บรรยากาศ |          |
|            |                                             |          |
|            | -                                           |          |
|            |   จัดให้มีการกำจัดเถ้าลอยอย่างถูกวิธีตามที่กฎหมายกำหนด |          |
|            |                                             |          |
|            | -   ดำเนินการปลูกต้นไม้แบบ 3 ชั้น                 |          |
|            |     สลับฟันปลาบริเวณโดยรอบโครงการเพื่อเป็น Buffer |          |
|            |     Zone ซึ่งจะช่วยป้องกันปัญหาในเรื่องฝุ่นและกลิ่นต่างๆ |          |
+------------+---------------------------------------------+----------+
| ระดับเสียง   | -   จัดให้มีห้องคลุมเครื่องจักรหรืออุปกรณ์ที่มีเสียงดังไม่ให้ | อยู่ในเกณฑ์ |
|            |     เกิน 85 dB(A) เพื่อลดการแพร่กระจายของเสียง   | ที่กำหนด   |
|            |                                             |          |
|            | -   บริเวณห้อง Control Room จัดให้มีประตู 2 ชั้น    |          |
|            |     เพื่อกั้นเสียงดัง                             |          |
|            |                                             |          |
|            | -   จัดให้มีอุปกรณ์ป้องกันเสียง ได้แก่ Ear-Plug และ   |          |
|            |     Ear Muff                                |          |
|            |     ส                                       |          |
|            | ำหรับพนักงานที่ปฏิบัติงานในบริเวณที่มีเสียงดังอย่างเพียงพอ |          |
+------------+---------------------------------------------+----------+
| การจ       | -   มีการ                                    | อยู่ในเกณฑ์ |
| ัดการของเสีย | ตรวจสอบของเสียประเภทต่างๆเมื่อของเสียมาถึงโครงการ | ที่กำหนด   |
|            |     และก่อนป้อนของเสียเข้าสู่เตาเผา               |          |
|            |                                             |          |
|            | -   จัดให้มีอาคารรับและเก็บของเสียแต่ละประเภท      |          |
|            |                                             |          |
|            | -   กากของเสียที่เกิดจากการดำเนินโครงการ         |          |
|            |     โดยขี้เถ้าลอย                              |          |
|            |     จะกำจัดโดยการตรึงสารพิษที่ปะปนอยู่ในเถ้า        |          |
|            |     และทำให้อยู่ในรูปของแข็ง                     |          |
|            |     แล้วส่งไปฝังกลบอย่างปลอดภัยที่ Secured         |          |
|            |     Landfill ส่วนขี้เถ้าหนัก                     |          |
|            |     จะถูกเก็บไว้ในบ่อพักแล้วส่งไปฝังกลบ             |          |
+------------+---------------------------------------------+----------+
| การคมนาคม  | -   ติดตั้งเครื่องหมายจราจรภายในบริเวณโครงการ เช่น | อยู่ในเกณฑ์ |
|            |     กำหนดความเร็วขับรถภายในโครงการไม่เกิน 30    | ที่กำหนด   |
|            |     กม./ชม. หรือตามที่กฎหมายกำหนด              |          |
|            |                                             |          |
|            | -   ตรวจสอบรถบร                             |          |
|            | รทุกของเสียให้มีสภาพดีพร้อมสำหรับใช้งานเป็นประจำทุกวัน |          |
+------------+---------------------------------------------+----------+

+------------+---------------------------------------------+----------+
| *หัวข้อ      | การดำเนินการ                                 | ผลก      |
|            |                                             | ารตรวจวัด |
+============+=============================================+==========+
| การคมนาคม  | -   ฝึก                                      | อยู่ในเกณฑ์ |
|            | อบรมพนักงานให้มีความรู้ความเข้าใจถึงการปฏิบัติงานที่ถูกต | ที่กำหนด   |
|            | ้องและปลอดภัยและสามารถปฏิบัติการเมื่อเกิดเหตุฉุกเฉินได้ |          |
|            |     และให้ปฏิบัติตามกฎระเบียบการจราจรอย่างเคร่งครัด |          |
|            |     โดยจะมีการกำหนดโทษหากมีการละเมิดกฎ         |          |
+------------+---------------------------------------------+----------+
| อา         | -   จัดให้มีต                                  | อยู่ในเกณฑ์ |
| ชีวอนามัยและ | ู้ยาสามัญประจำบ้านและเครื่องเวชภัณฑ์ปฐมพยาบาลเบื้องต้น | ที่กำหนด   |
| ความปลอดภัย |                                             |          |
|            | -   จัดให้มีเจ้าหน้าที่ต                           |          |
|            | รวจสอบการรั่วไหลของของเสียที่เป็นของเหลวบริเวณรอบๆ |          |
|            |     ถังเก็บของเสียเป็นประจำทุกวัน                 |          |
|            |     โดยการเดินตระเวนรอบพื้นที่ทำงาน              |          |
|            |                                             |          |
|            | -   ดำเนินการติดตั้ง Pressure Gauge             |          |
|            |     เพื่อวัดระดับความดันภายในถังเป็นประจำทุกวัน      |          |
|            |                                             |          |
|            | -   จัดให้มีอุปกรณีป้องกันเสียง ทั้ง Ear-Muff และ     |          |
|            |     Ear- Plug อย่างเพียงพอ                    |          |
|            |     และกำหนดให้พ                             |          |
|            | นักงานใช้อุปกรณ์ป้องกันทุกครั้งที่ต้องปฏิบัติงานในที่มีเสียงดัง |          |
|            |     พร้อมทั้งติดตั้งป้ายเตือนให้สวมใส่อุปกรณ์           |          |
|            |                                             |          |
|            | -   จัดให้มีอุปกรณ์ป้องกันอันตรายส่วนบุคคลสำหรับพ      |          |
|            | นักงานที่ต้องปฏิบัติงานบริเวณพื้นที่ที่เสี่ยงต่อการเกิดอันตราย |          |
|            |     เช่น ห้องปฏิบัติการ บริเวณรับและเก็บของเสีย      |          |
|            |                                             |          |
|            | -   จัดให้มีการฝึกอบรมแก่พนักงานทุกคน เป็นประจำ     |          |
|            |     สำหรับพนักงานใหม่แ                         |          |
|            | ละพนักงานที่มีการเปลี่ยนหน้าที่ในการปฏิบัติงานเฉพาะอย่าง |          |
|            |                                             |          |
|            |    ให้มีความรู้ความเข้าใจในการใช้เครื่องมืออุปกรณ์ต่างๆ |          |
|            |     เพื่อป้องกันความผิดพลาดในการปฏิบัติงาน          |          |
|            |                                             |          |
|            | -   มีกฎระเบีย                                |          |
|            | บด้านความปลอดภัยซึ่งครอบคลุมหัวข้อนโยบายความปลอดภัย |          |
|            |     หน้าที่ความรับผิดชอบของบุคคล                  |          |
|            |     การปฏิบัติตนในขณะทำงาน                     |          |
|            |     หลักความปลอดภัยในการปฏิบัติงาน               |          |
|            |     การรายงานอุบัติภัย                          |          |
|            |     การกองและการเก็บของเสียและสารเคมี          |          |
|            |     การใช้เครื่องมืออุปกรณ์                       |          |
|            |     การให้ความปลอดภัยต่อสาธารณะ                |          |
|            |     การใช้อุปกรณ์ป้องกันอันตรายส่วนบุคคล            |          |
|            |     การทำความสะอาดอุปกรณ์                     |          |
|            |     การใช้เครื่องมือดับเพลิงและอุปกรณ์เหตุฉุกเฉิน      |          |
|            |                                             |          |
|            | -   ทำการซ้อมแผนการดับเพลิง การปฐมพยาบาล       |          |
|            |     การช่วยเหลือฉุกเฉิน และการหนีไฟของพนักงาน     |          |
|            |     โดยจัดให้มีการฝึกซ้อมดับเพลิงปีละครั้ง            |          |
|            |                                             |          |
|            | -   ตรวจส                                   |          |
|            | ุขภาพพนักงานใหม่และตรวจสุขภาพประจำปีแก่พนักงานทุกคน |          |
|            |     โดยตรวจสุขภาพต่างๆ                        |          |
|            |     ให้สอดคล้องกับงานที่พนักงานปฏิบัติ               |          |
+------------+---------------------------------------------+----------+

บริษัทฯ ตระหนักดีว่าการบริหารความเสี่ยงเป็นพื้นฐานที่สำคัญในการประกอบธุรกิจ
โดยได้มีการกำหนดแนวทางในการบริหารความเสี่ยงแต่ละด้าน เพื่อให้แน่ใจได้ว่าบริษัทฯ
มีกลไกกำกับดูแลการบริหารความเสี่ยงที่มีประสิทธิภาพ สำหรับช่วงเวลาที่ผ่านมา บริษัทฯ
ได้วิเคราะห์ถึงปัจจัยแห่งความเสี่ยงสำคัญที่อาจมีผลกระทบต่อการประกอบธุรกิจ
และแนวทางในการบริหารจัดการความเสี่ยงแต่ละด้าน สามารถสรุปได้ดังนี้

1.ความเสี่ยงจากอัตราการปรับตัวของราคาก๊าชธรรมชาติ

ระบบการทำงานของเตาเผาขยะอุตสาหกรรมจำเป็นที่จะต้องใช้ก๊าชธรรมชาติเพื่อใช้เป็นเชื้อเพลิงในการเริ่มเดินเครื่อง
(Start Up) และการเผาไหม้
โดยเฉพาะการเผาไหม้เพื่อการกำจัดของเสียอันตรายและก๊าซเสียนั้น
จะต้องใช้ระยะเวลาและอุณหภูมิที่เหมาะสมเพื่อให้เกิดการเผาไหม้ที่สมบูรณ์และเพื่อที่จะทำให้คุณภาพอากาศที่ปล่อยออกสู่ภายนอกไม่เกินเกณฑ์มาตรฐานตามที่กฎหมายกำหนด
ดังนั้น
ความผันผวนของราคาก๊าซธรรมชาติจึงอาจเป็นความเสี่ยงที่กระทบอย่างมีนัยสำคัญต่อผลการดำเนินงานของบริษัทหากราคาก๊าซธรรมชาติปรับตัวเพิ่มสูงขึ้นหรือบริษัทไม่สามารถจัดหาเชื้อเพลิงประเภทอื่นเพื่อทดแทนในกระบวนการดังกล่าวได้

อย่างไรก็ตาม บริษัทได้ตระหนักถึงผลกระทบดังกล่าว
จึงมีนโยบายในการลดความเสี่ยงดังกล่าวโดยได้ทำการ
ศึกษาและพัฒนาประสิทธิภาพการเผาทำลายภายใต้สัดส่วนการผสมกันระหว่างของเสียที่มีค่าพลังงานความร้อน
(Heating Value) กับของเสียที่ไม่มีค่าพลังงานความร้อน (Non Heating Value)
เพื่อลดปริมาณการใช้ก๊าซธรรมชาติในการเผาทำลาย เป็นต้น
นอกจากนี้ยังได้นำกากอุตสาหกรรมที่ผ่านการผสมเพื่อปรับปรุงคุณภาพจนมีค่าพลังงานความร้อนที่พอเหมาะที่จะนำมาใช้เป็นเชื้อเพลิงทดแทน
(Alternative Fuel Blending) มาทดแทนการใช้ก๊าซธรรมชาติได้อีกทางหนึ่ง
โดยปัจจุบันบริษัทได้ดำเนินการในเรื่องดังกล่าว ซึ่งทำให้บริษัทสามารถประหยัดต้นทุนของก๊าซได้

2. ความเสี่ยงจากผลกระทบทางด้านสิ่งแวดล้อม

การดำเนินธุรกิจศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู
จังหวัดสมุทรปราการ (“ศูนย์ฯ”)
มีความเสี่ยงต่อการก่อให้เกิดผลกระทบต่อสิ่งแวดล้อมต่อชุมชนใกล้เคียง
ซึ่งบริษัทได้ตระหนักถึงความเสี่ยงทางด้านนี้เป็นอย่างยิ่ง
เนื่องจากหากเกิดความเสียหายหรือมีผลกระทบทางด้านสิ่งแวดล้อม

อันเป็นผลมาจากการดำเนินการบริหารจัดการสิ่งปฏิกูลฯของบริษัท
บริษัทจะต้องเป็นผู้รับผิดชอบโดยดำเนินการแก้ไขและจัดการกับปัญหาดังกล่าว
รวมทั้งอาจถูกร้องเรียนจากผู้ที่ได้รับความเสียหาย
ซึ่งอาจมีผลทำให้บริษัทต้องชดใช้ค่าเสียหายที่อาจเกิดขึ้น
และ/หรือต้องหยุดการให้บริการจนกว่าบริษัทจะสามารถแก้ไขในเรื่องที่ถูกร้องเรียนได้
ซึ่งจะมีผลกระทบต่อรายได้ของบริษัท

ทั้งนี้ บริษัทได้ตระหนักถึงผลกระทบดังกล่าว จึงกำหนดแนวทางในการดำเนินงานต่างๆ
และมีการควบคุมมาตรฐานสิ่งแวดล้อมตามที่หน่วยงานราชการกำหนด
เพื่อไม่ให้เกิดผลกระทบด้านมลภาวะต่อชุมชน และควบคุมปัญหา รวมถึงลดความเสี่ยงที่อาจเกิดขึ้นได้
ตลอดจนบริษัทได้รับการรับรองมาตรฐานด้านการจัดการคุณภาพ

ISO 9001:2008 และมาตรฐานด้านการจัดการสิ่งแวดล้อม ISO 14001:2004 จาก บริษัท
อินเตอร์เทค อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จำกัด
รวมถึงกำหนดให้ผู้ปฏิบัติงานหรือผู้ที่เกี่ยวข้องปฏิบัติตามมาตรฐาน

ที่กำหนดอย่างเข้มงวดเพื่อให้แน่ใจว่าจะไม่ก่อให้เกิดผลกระทบต่อชุมชนและสิ่งแวดล้อมที่เกิดขึ้นในอนาคต

3. ความเสี่ยงจากอุบัติเหตุระหว่างการขนส่ง

ขั้นตอนของการรับสิ่งปฏิกูลฯ
จากโรงงานของลูกค้ามาเผาทำลายภายในศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) นั้น
อาจมีความเสี่ยงจากอุบัติเหตุ และ การหกหล่น รั่วไหลของสิ่งปฏิกูลหรือวัสดุที่ไม่ใช้แล้ว
ซึ่งอาจส่งผลกระทบต่อสิ่งแวดล้อม หากขาดการจัดการที่ดี

อย่างไรก็ตาม บริษัทได้จัดให้มีแนวทางต่างๆ ในการลดความเสี่ยง
เพื่อเป็นการป้องกันผลกระทบที่เกิดขึ้น ตั้งแต่การคัดเลือกพนักงานขับรถ
หรือจัดจ้างบริษัทขนส่งที่มีความเชี่ยวชาญในเส้นทางการเดินรถ
รวมทั้งการให้ความรู้ถึงความสำคัญของขั้นตอนการเคลื่อนย้ายและขนส่งสิ่งปฏิกูลฯ
เพื่อให้มีความตระหนักถึงผลกระทบที่อาจจะเกิดขึ้น และการกำหนดสิ่งจูงใจต่างๆ
เพื่อรักษาคุณภาพการปฏิบัติงานดังกล่าวอีกด้วย ตลอดจนมีมาตรการภายในเพื่อลดความเสี่ยงดังกล่าว

นอกจากนี้ ในสัญญาว่าจ้างผู้ประกอบการขนส่งภายนอก
บริษัทได้กำหนดเงื่อนไขให้ผู้ประกอบการขนส่งภายนอกปฏิบัติตามกฎหมาย ข้อบังคับ
และระเบียบของหน่วยงานราชการทั้งที่มีอยู่และต่อไปในอนาคต
รวมทั้งจะต้องใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯ
ดังกล่าว ตลอดจนในกรณีที่เกิดเหตุร้ายแรงระหว่างขนส่ง
บริษัทมีหน่วยฉุกเฉินที่จะคอยให้คำแนะนำและความช่วยเหลือต่างๆ แก่ผู้ขับรถ
เพื่อช่วยบรรเทาผลกระทบที่อาจเกิดขึ้นให้เหลือน้อยที่สุด

4. ความเสี่ยงกรณีเกิดวินาศภัยกับระบบและโครงสร้างต่างๆ ภายในศูนย์บริหารจัดการวัสดุเหลือใช้

อุตสาหกรรม(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

เนื่องจากสิ่งปฏิกูลฯหรือวัสดุที่ไม่ใช้แล้วที่รับเข้ามาบำบัดและกำจัดยังศูนย์ฯ จะมีลักษณะและประเภท
รวมทั้งความเป็นอันตรายที่แตกต่างกันออกไป ตามลักษณะประเภทธุรกิจของผู้ว่าจ้าง อาทิ เช่น
กลุ่มอุตสาหกรรม

ปิโตรเคมี กลุ่มอุตสาหกรรมผลิต / แบ่งบรรจุ ยาฆ่าแมลง
หรือกลุ่มอุตสาหกรรมฟอกย้อมและเครื่องหนังที่ต้องใช้กรดที่ฤทธิ์กัดกร่อนสูงในกระบวนการผลิต
เป็นต้น ดังนั้น การรับสิ่งปฏิกูลฯ ดังกล่าวเข้ามายังศูนย์ฯ
อาจก่อให้เกิดอันตรายและอุบัติภัยขึ้นได้กับระบบและโครงสร้างต่างๆ
ภายในศูนย์ฯหากปราศจากมาตรการด้านการจัดการความปลอดภัยที่ดีเพียงพอ
อันจะส่งผลกระทบต่อรายได้หากบริษัทไม่สามารถเดินระบบเตาเผาได้

มาตรการลดและป้องกันความเสี่ยง
1. การจัดสภาพแวดล้อมการทำงานให้ถูกหลักสุขาภิบาล อาชีวอนามัยและความปลอดภัย เช่น
การทำความสะอาดสภาพแวดล้อมภายในศูนย์ฯ จัดให้มีระบบระบายอากาศที่ดีการ
จัดให้มีแสงสว่างภายในบริเวณปฏิบัติงานอย่างเพียงพอมีระบบป้องกันการรั่วไหลของสารเคมี
มีการสวมใส่อุปกรณ์ความปลอดภัยภายในพื้นที่ปฏิบัติงาน
รวมทั้งการติดตั้งอุปกรณ์และสัญลักษณ์เตือนและป้องกันความเป็นอันตรายไว้ในบริเวณพื้นที่ที่มีความเสี่ยง
อย่างชัดเจน

2. จัดระบบการตรวจสอบเครื่องจักรอุปกรณ์ ภาชนะบรรจุ
ตลอดจนพาหนะที่ใช้ในการขนถ่ายให้มีสภาพดี อยู่เสมอ

3. จัดการฝึกอบรมด้านอาชีวอนามัยและความปลอดภัยประจำปี
รวมทั้งจัดการฝึกอบรมแก่พนักงานที่เข้ามาปฏิบัติงานใหม่เพื่อให้เข้าใจถึงการปฏิบัติที่ถูกต้องทางด้านอาชีวอนามัยและความปลอดภัย
การใช้อุปกรณ์ป้องกันอันตรายส่วนบุคคล ตลอดจนการจัดให้มีอุปกรณ์ประจำรถสำหรับกู้ภัยในเบื้องต้น
การฝึกซ้อมแผนฉุกเฉินปีละ 1 ครั้ง เป็นต้น

5. ความเสี่ยงจากการถูกบอกเลิกสัญญาสัมปทาน

ภายหลังบริษัทได้รับสัมปทานในการบริหาร และประกอบการศูนย์ฯแล้ว
บริษัทมีภาระหน้าที่ให้เป็นไปตามข้อกำหนดแห่งสัญญาฯ
โดยหากบริษัทไม่สามารถปฏิบัติตามข้อกำหนดในส่วนที่เป็นสาระสำคัญได้
อาจทำให้ถูกบอกเลิกหรือสิ้นสุดสัญญาฯ โดยกรมโรงงานอุตสาหกรรม (“ผู้ให้ใช้สิทธิ”)
จะแจ้งให้บริษัทดำเนินการแก้ไขให้แล้วเสร็จภายในระยะเวลาที่กำหนดนับแต่วันที่บริษัทได้รับแจ้งเป็นลายลักษณ์อักษร
และหากบริษัทไม่สามารถดำเนินการแก้ไขภายในระยะเวลาที่กำหนด กรมโรงงานฯ
มีสิทธิบอกเลิกสัญญาได้และบริษัทต้องรับผิดชอบต่อความเสียหายหรือค่าใช้จ่ายใดๆ
ที่อาจเกิดขึ้นแก่ศูนย์ฯ นอกจากนี้ กรมโรงงานฯ
และบริษัทจะมีการประเมินผลบริหารและประกอบการศูนย์ฯ ร่วมกันเป็นระยะเวลาทุกๆ 5 ปี
เพื่อปรับปรุงให้การบริหารจัดการศูนย์ฯ มีประสิทธิภาพมากขึ้น ดังนั้น
หากบริษัทไม่สามารถปฏิบัติตามเงื่อนไขในสัญญาที่กำหนด อาจทำให้กรมโรงงานฯ
พิจารณายกเลิกสัญญาตามเงื่อนไขที่กำหนด

อย่างไรก็ดี ในการดำเนินการบริหารและประกอบการศูนย์ฯ นั้น
อยู่ภายใต้การกำกับดูแลของคณะกรรมการตรวจการทำงานหรือผู้ควบคุมการดำเนินงานบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“คณะกรรมการตรวจการฯ”)
ซึ่งกรมโรงงานอุตสาหกรรม ในฐานะ “ผู้ให้ใช้สิทธิ” โดยคณะกรรมการตรวจการฯ
มีอำนาจหน้าที่ในการตรวจและควบคุมงานให้เป็นไปตามแผนการดำเนินการบริหารและประกอบการศูนย์ฯ
ตามสัญญาฯ ตลอดจนมีอำนาจสั่งปรับปรุงเปลี่ยนแปลง แก้ไข เพิ่มเติม
หรือตัดทอนการทำงานหรือดำเนินงานใด ๆ ของบริษัท ซึ่งตลอดระยะเวลาที่ผ่านมา
คณะกรรมการตรวจการฯ และผู้แทนบริษัท ได้มีการประชุมหารือร่วมกันอย่างต่อเนื่องเป็นประจำ

นอกจากนี้ ยังมีคณะกรรมการประสานงานการกำกับดูแลการดำเนินการบริหารและประกอบการศูนย์ฯ
(ตามมาตรา 22) เพื่อกำกับดูแลการดำเนินงานของบริษัทอีกหนึ่งชุด
โดยนับตั้งแต่บริษัทได้รับสิทธิบริหารและประกอบการศูนย์ฯ
ตลอดมานั้นได้มีการนำเสนอรายงานผลการดำเนินงานต่อรัฐมนตรีว่าการกระทรวงอุตสาหกรรมรวมทั้งสิ้น
7 ครั้ง ไม่ปรากฏการปฏิบัติที่ขัดต่อสัญญาฯ จนเป็นเหตุให้บอกเลิกสัญญาแต่อย่างใด

6. ความเสี่ยงจากการไม่สามารถต่ออายุของสัญญาสัมปทาน

บริษัทดำเนินธุรกิจภายใต้สัญญาให้ใช้สิทธิบริหารและประกอบการศูนย์ฯ
ซึ่งอยู่ภายใต้การกำกับดูแลกรมโรงงานอุตสาหกรรม โดยตามสัญญาฯ
กำหนดให้มีระยะเวลาในการดำเนินงานทั้งสิ้น 20 ปีนับจากวันที่สัญญาฯ มีผลบังคับ (ณ วันที่ 11
กุมภาพันธ์ 2551) และภายหลังจากที่สัญญาฯ สิ้นสุดลง (วันที่ 10 กุมภาพันธ์ 2571)
บริษัทมีสิทธิที่จะยื่นคำร้องขอให้ต่ออายุสัญญาได้อีก
โดยกรมโรงงานอุตสาหกรรมจะพิจารณาจากผลประกอบการของบริษัทในช่วงสัญญาเดิม
ความเหมาะสมและความเป็นไปได้ของแผนการดำเนินธุรกิจที่บริษัทเสนอมา ซึ่งจะต้อง

มีการตกลงค่าตอบแทนใหม่บนพื้นฐานทรัพย์สินที่ตกเป็นของกรมโรงงานอุตสาหกรรม

อย่างไรก็ตาม จากประสบการณ์ในการบริหารจัดการสิ่งปฏิกูลฯ ของผู้บริหาร
ซึ่งดำเนินธุรกิจด้านการกำจัด สิ่งปฏิกูลฯ มาอย่างยาวนาน
ตลอดจนการปฏิบัติตามเงื่อนไขของสัมปทานอย่างเคร่งครัด
ทำให้ผู้บริหารของบริษัทเชื่อมั่นว่าจะสามารถดำเนินธุรกิจได้อย่างตลอดอายุของสัญญาสัมปทานรวมถึงต่ออายุสัญญาสัมปทานได้อย่างต่อเนื่อง

4.1 ที่ดิน อาคาร และอุปกรณ์

  ณ วันที่ 31 ธันวาคม 2556 บริษัท มีที่ดิน อาคาร และอุปกรณ์ ดังนี้

(หน่วย : ล้านบาท)

+------------------------+----------------+-----------+--------------+
| รายการ                 | มูลค่าสุทธิหลังหัก   | ลักษ       | ภาระผูกพัน     |
|                        |                | ณะกรรมสิทธิ์ |              |
|                        | ค่าเสื่อมราคาสะสม |           |              |
+------------------------+----------------+-----------+--------------+
|   ส่วนปรับปรุงอาคารโรงงาน |   6.43         | เป็นเจ้าของ | ไม่มี          |
+------------------------+----------------+-----------+--------------+
|   เครื่อง                | 0.86           | เป็นเจ้าของ | ไม่มี          |
| ตกแต่งและเครื่องใช้สำนักงาน |                |           |              |
+------------------------+----------------+-----------+--------------+
|   คอมพิวเตอร์และอุปกรณ์    | 0.88           | เป็นเจ้าของ | ไม่มี          |
+------------------------+----------------+-----------+--------------+
|   เครื่องจักรและอุปกรณ์     | 15.70          | เป็นเจ้าของ | ไม่มี          |
+------------------------+----------------+-----------+--------------+
|   เครื่องมือเครื่องใช้       | 21.94          | เป็นเจ้าของ | ไม่มี          |
+------------------------+----------------+-----------+--------------+
|   ยานพาหนะ             | 32.00          | เป็นเจ้าของ | ไม่มี          |
+------------------------+----------------+-----------+--------------+
|   งานระหว่างก่อสร้าง      | 1.13           | เป็นเจ้าของ | ไม่มี          |
+------------------------+----------------+-----------+--------------+
|   รวม                  | 78.94          |           |              |
+------------------------+----------------+-----------+--------------+

4.2 รายละเอียดของสัญญาที่สำคัญ

สรุปสาระสำคัญของสัญญา

  สัญญาให้ใช้สิทธิดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม

  (เตาเผาขยะอุตสาหกรรม) บางปู จังหวัดสมุทรปราการ

  คู่สัญญา : กรมโรงงานอุตสาหกรรม (ในฐานะ “ผู้ให้ใช้สิทธิ”)

  : บริษัท อัคคีปราการ จำกัด (มหาชน) (ในฐานะ “ผู้ได้สิทธิ”)

  วันที่ทำสัญญา : 11 กุมภาพันธ์ 2551

  ระยะเวลาของสัญญา : 20 ปี

  เงื่อนไขการต่อสัญญา : สามารถต่อขยายสัญญาได้อีก

  วัตถุประสงค์ของสัญญา : กรมโรงงานอุตสาหกรรมให้สิทธิแก่ บริษัท อัคคีปราการ จำกัด
  (มหาชน) ในการดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม
  (เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

  สถานที่ตั้งศูนย์ : เลขที่ 792 หมู่ที่ 2 ซอย 1 ซี/1 นิคมอุตสาหกรรมบางปู ถนนสุขุมวิท
  ตำบลบางปูใหม่ อำเภอเมืองสมุทรปราการ จังหวัดสมุทรปราการ ซึ่งประกอบด้วยอาคาร

  สิ่งปลูกสร้าง อุปกรณ์ วัสดุทั้งหมดที่มีอยู่ขณะทำสัญญา และอาจมีขึ้นภายหน้า

  ระหว่างอายุสัญญาและให้หมายความรวมถึงระบบห้องปฏิบัติการวิเคราะห์
  และสิ่งสาธารณูปโภคอื่นๆ

  รูปแบบของผลตอบแทน : 1. ผลประโยชน์ตอบแทนด้านการเงินปกติ
  เป็นจำนวนเงินตามที่ผู้ได้สิทธิเสนอแก่ผู้ให้ใช้สิทธิ

  2. ผลประโยชน์ตอบแทนด้านการเงินเพิ่มเติม

  3. ผลประโยชน์ตอบแทนเพิ่มเติมพิเศษ

  ในแต่ละปีผู้ให้ใช้สิทธิจะต้องได้รับผลประโยชน์ตอบแทนอัตราร้อยละ 10
  ของรายได้ทั้งหมดที่ผู้ได้สิทธิได้รับในแต่ละปี
  และหากผลประโยชน์ตอบแทนที่ผู้ให้ใช้สิทธิได้รับไม่ถึงร้อยละ 10 ในปีใด
  ผู้ได้สิทธิจะจ่ายชดเชยให้ครบจำนวน ร้อยละ 10 ของรายได้ในปีนั้นๆ
  โดยการดำเนินการตลอดอายุสัญญา
  ผู้ได้สิทธิรับประกันรายได้ผลประโยชน์ตอบแทนขั้นต่ำว่าผู้ให้ใช้สิทธิจะได้รับผลประโยชน์ตอบแทนทั้งหมดรวมกันแล้วไม่น้อยกว่า
  300 ล้านบาท

  การสิ้นสุดของสัญญา : ผู้ให้ใช้สิทธิมีสิทธิบอกเลิกสัญญาในกรณีดังต่อไปนี้คือ

  1. การบอกเลิกสัญญาเนื่องจากผู้ได้สิทธิปฏิบัติผิดสัญญา

  -
  หากผู้ให้ใช้สิทธิได้แจ้งให้ปฏิบัติตามสัญญาหรือดำเนินการแก้ไขให้ถูกต้องแล้วเสร็จภายในระยะเวลาที่กำหนด
  และผู้ได้สิทธิไม่ปฏิบัติตาม ผู้ให้ใช้สิทธิมีสิทธิบอกเลิกสัญญาได้

  -
  หากการไม่ปฏิบัติตามสัญญาเป็นสาเหตุสำคัญที่ทำให้เกิดความเสียหายต่อผลประโยชน์ของประเทศชาติ
  หรือเกี่ยวกับความปลอดภัยของสังคมหรือศูนย์ฯหรือความปลอดภัยในโครงสร้างพื้นฐานของศูนย์แล้ว
  ผู้ให้ใช้สิทธิมีสิทธิบอกเลิกสัญญาได้ทันที

  - หากมีเหตุให้เชื่อว่าการดำเนินการยื่นข้อเสนอของผู้ได้สิทธิได้กระทำไปโดยไม่สุจริต
  หรือมีการสมยอมกันในการคัดเลือก
  หรือเป็นผู้มีผลประโยชน์ร่วมกันกับผู้ยื่นข้อเสนอรายอื่นที่ยื่นประมูล
  หรือเป็นผู้กระทำการอันเป็นการขัดขวางการแข่งขันอย่างเป็นธรรมในการคัดเลือกเพื่อทำสัญญานี้
  ผู้ให้ใช้สิทธิมีสิทธิบอกเลิกสัญญาได้ทันที

  2. การบอกเลิกสัญญาโดยเหตุผลกรณีพิเศษ เนื่องด้วยความจำเป็นเพื่อ ประโยชน์สาธารณะ
  ความปลอดภัยของประเทศชาติ ความปลอดภัยของสาธารณชน

  3. หากผู้ได้สิทธิถูกศาลมีคำสั่งพิทักษ์ทรัพย์เด็ดขาด หรือมีคำพิพากษาให้ล้มละลาย
  ผู้ให้ใช้สิทธิมีสิทธิบอกเลิกสัญญาได้ทันที

สัญญาให้บริการบำบัดและกำจัดของเสีย

 บริษัทมีนโยบายที่จะทำสัญญาให้บริการบำบัดและกำจัดของเสียกับลูกค้า ซึ่งปกติสัญญาจะมีกำหนดระยะเวลา 1 ปี นับจากวันที่ลงนามในสัญญา ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทตามประเภทและชนิดที่ระบุไว้ในใบเสนอราคาและมีคุณสมบัติตรงตามตัวอย่างของเสียที่ให้ไว้แก่บริษัท โดยก่อนส่งของเสียลูกค้าจะต้องเก็บรวบรวมและบรรจุของเสียลงในภาชนะให้เรียบร้อย และจะต้องแยกของเสียแต่ละประเภทมิให้ปะปนหรือผสมเข้าด้วยกัน โดยในกรณีที่มีการผสมหรือปนของเสียแต่ละประเภทเข้าด้วยกัน หรือในกรณีที่ของเสียที่รับมาจากลูกค้ามีคุณสมบัติ และ/หรือองค์ประกอบแตกต่างไปจากผลการวิเคราะห์ตัวอย่างของเสีย และ/ หรือไม่ตรงตามที่ระบุไว้ในใบเสนอราคา บริษัทสงวนสิทธิที่จะไม่รับของเสียดังกล่าวและมีสิทธิส่งของเสียดังกล่าวคืนลูกค้าได้ทันที หรือคู่สัญญาทั้งสองฝ่ายอาจตกลงปรับราคาค่าบริการใหม่ โดยลูกค้ามีหน้าที่ต้องชำระค่าใช้จ่ายในการตรวจวิเคราะห์ของเสีย และค่าขนส่งในการรับของเสีย และส่งคืนของเสียดังกล่าวตามจำนวนเงินที่บริษัทกำหนดตามความเหมาะสม 

สัญญากับผู้ประกอบการให้บริการขนส่งสิ่งปฏิกูลฯ

บริษัทและบริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อยของ บริษัท
เบตเตอร์ เวิลด์ กรีน จำกัด (มหาชน) (“BWG”) ซึ่งเป็นผู้ถือหุ้นหลักของบริษัท
มีการทำสัญญาจ้างขนย้าย

สิ่งปฏิกูลฯ กับผู้ประกอบการขนส่งภายนอกทุกรายทั้งบุคคลธรรมดาและนิติบุคคล
โดยมีกำหนดระยะเวลาของสัญญาเป็นเวลา 3 ปีนับจากวันที่ลงนามในสัญญา ทั้งนี้
ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ จาก

สถานประกอบการที่บริษัทหรือ BWT กำหนดมายังศูนย์บริหารและจัดการฯ ของบริษัท
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและ/หรือที่จะมีขึ้นต่อไป ทุกประการ
รวมทั้งจะใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯดังกล่าว
และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

สัญญาซื้อขายก๊าซธรรมชาติ

คู่สัญญา : บริษัท ปตท.จำหน่ายก๊าซธรรมชาติ จำกัด (ในฐานะ “ผู้ขาย”)

: บริษัท อัคคีปราการ จำกัด (มหาชน) (ในฐานะ “ผู้ซื้อ”)

ระยะเวลาของสัญญา : 19 มีนาคม 2551 ถึง 31 พฤษภาคม 2561

วัตถุประสงค์ของสัญญา : เพื่อซื้อก๊าซธรรมชาติ เพื่อใช้ในกระบวนการเผาทำลายขยะ สิ่งปฏิกูลฯ
และ

  วัสดุที่ไม่ใช้แล้ว ณ ศูนย์บริหารจัดการวัสดุเหลือใช้อุตสาหกรรม (เตาเผาขยะ

  อุตสาหกรรม) บางปู จังหวัดสมุทรปราการ

สัญญาความร่วมมือในการดำเนินธุรกิจ

  คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

  สาระสำคัญของสัญญา : เพื่อกำหนด

(1) ขอบเขตการดำเนินธุรกิจ
    โดยบริษัทธุรกิจเผาทำลายสิ่งปฏิกูลหรือวัสดุที่ไม่ใช้แล้วโดยเตาเผาขยะอุตสาหกรรมอันตราย
    และ BWG
    ประกอบธุรกิจบริหารและจัดการสิ่งปฏิกูลหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่โดยเป็นวัตถุดิบทดแทนและเชื้อเพลิงทดแทน
    และการบำบัดน้ำเสียรวม

(2) ความสัมพันธ์หรือรายการระหว่างกัน ซึ่ง บริษัทและ BWG จะยังคงร่วมมือกันดำเนินธุรกิจ
    เพื่อให้บริการแก่ลูกค้าในลักษณะของ “One Stop Service”
    ซึ่งอาจเป็นเหตุให้มีการทำรายการระหว่างกัน ดังนั้นหากมีการทำรายการระหว่างกัน
    บริษัทและ BWG
    จะดำเนินการตามเงื่อนไขการค้าโดยทั่วไปที่เป็นธรรมและไม่ก่อให้เกิดการถ่ายเทผลประโยชน์
    และจะกำหนดเงื่อนไขราคาให้เป็นไปตามราคาและเงื่อนไขปกติทางธุรกิจที่บริษัท และ BWG
    ได้รับหรือให้กับบุคคลทั่วไป

(3) แนวทางในการป้องกันและแก้ไขการทับซ้อนทางธุรกิจและความขัดแย้งทางผลประโยชน์
    โดยหากบริษัทจะขยายธุรกิจที่คาดว่าจะทับซ้อนกับ BWG หรือ BWG
    จะขยายธุรกิจที่คาดว่าจะทับซ้อนกับบริษัท
    ทั้งสองฝ่ายจะพิจารณาหารือกันล่วงหน้าเพื่อกำหนดลักษณะของบริการให้มีความแตกต่างกัน หรือ
    แบ่งแยกกลุ่มลูกค้าเป้าหมายให้แตกต่างกันอย่างชัดเจน
    ตลอดจนกำหนดแนวทางหรือมาตรการอื่น ๆ
    ตามที่จำเป็นในการป้องกันการทับซ้อนทางธุรกิจและความขัดแย้งทางผลประโยชน์

  บันทึกความตกลงเรื่องการเปลี่ยนแปลงสัดส่วนการถือหุ้น

  คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : ระบุดังนี้

(1) ในกรณีที่ BWG จะเปลี่ยนแปลงสัดส่วนการถือหุ้นในบริษัทไม่ว่าจะโดยการจำหน่าย จ่าย
    โอนหรือการได้มาซึ่งหุ้นของบริษัทนั้น BWG
    ตกลงที่จะแจ้งการเปลี่ยนแปลงสัดส่วนการถือหุ้นดังกล่าวเป็น

  หนังสือให้ บริษัททราบล่วงหน้า
  เพื่อให้บริษัทได้มีโอกาสและระยะเวลาในการดำเนินการขอความเห็นชอบจากกรมโรงงานอุตสาหกรรมตามข้อกำหนดของสัญญาสัมปทานที่ระบุให้บริษัทต้อง

  ขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก

(2) ในกรณีที่มีการยกเลิกข้อกำหนดของสัญญาสัมปทานที่ระบุให้บริษัทต้องขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก
    หรือในกรณีที่บริษัทได้รับความเห็นชอบจากกรมโรงงานอุตสาหกรรมโดยประการใดๆ
    ซึ่งมีผลทำให้บริษัทไม่ต้องปฏิบัติตามเงื่อนไขเดิมของสัญญาให้ใช้สิทธิอีกต่อไป ให้ถือว่าหน้าที่ของ
    BWG ตามข้อ (1) เป็นอันยกเลิกไปด้วย

(3) หาก BWG ไม่ปฏิบัติตามข้อตกลงดังกล่าวในข้อ (1) ข้างต้น BWG
    ตกลงจะรับผิดชอบในความเสียหายใดๆที่เกิดขึ้นแก่บริษัทจากการไม่ปฏิบัติตามข้อตกลงดังกล่าว

ณ วันที่ 31 ธันวาคม 2555
บริษัทไม่มีข้อพิพาททางกฎหมายที่คดีอาจมีผลกระทบด้านลบต่อการดำเนินธุรกิจของบริษัทอย่างมีนัยสำคัญ
และบริษัทไม่มีข้อพิพาททางกฎหมายที่คดีอาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ
5 ของส่วนของผู้ถือหุ้น

อย่างไรก็ตาม หากบริษัท เบตเตอร์ เวิลด์ กรีน จำกัด (มหาชน) (“BWG”)
ซึ่งเป็นผู้ถือหุ้นใหญ่ในบริษัทเกิด ข้อพิพาท อาจส่งผลกระทบต่อบริษัท เนื่องจาก BWG
และบริษัทมีกรรมการร่วมกัน 2 ท่าน ได้แก่ นายสุวัฒน์ เหลืองวิริยะ และนายสุทัศน์ บุณยอุดมศาสตร์
ซึ่ง ณ วันที่ 31 ธันวาคม 2555 BWG มีข้อพิพาททางกฎหมาย โดยสรุป ดังนี้

1.ข้อพิพาทที่ BWG อยู่ในฐานะเป็นผู้ร้องสอด ในปี 2546
ได้มีกลุ่มบุคคลร่วมกันฟ้องคดีต่อศาลปกครองกลาง โดยมีหน่วยงานทางราชการ
และเจ้าหน้าที่ของรัฐเป็นผู้ถูกกล่าวหาว่ากระทำการโดยไม่ชอบด้วยกฎหมาย และละเลยต่อหน้าที่
ในขั้นตอนการออกใบอนุญาตประกอบกิจการของหน่วยงานราชการให้แก่บริษัทฯ มีความไม่ถูกต้อง
และ
ร้องขอให้ศาลปกครองกลางมีคำพิพากษาหรือคำสั่งให้เพิกถอนใบอนุญาตให้ประกอบกิจการโรงงานรับฝังกลบสิ่งปฏิกูลหรือวัสดุที่ไม่ใช้แล้วที่ไม่อันตราย
และที่เป็นอันตราย และให้เพิกถอนใบอนุญาตประกอบกิจการที่เป็นอันตรายต่อสุขภาพ และให้ทาง
BWG ชดใช้ค่าเสียหายทั้งหมดให้กับราษฎรที่เดือดร้อน ซึ่งศาลปกครองกลางได้รับคำฟ้องของ
ผู้ฟ้องคดีเมื่อวันที่ 13 กุมภาพันธ์ 2547 และพิจารณาให้ BWG เป็นผู้ร้องสอดในฐานะคู่กรณีฝ่ายที่ 3

ศาลปกครองกลางได้มีคำพิพากษายกฟ้องคดีดังกล่าวเมื่อวันที่ 15 มีนาคม 2550
ผู้ฟ้องคดีได้ยื่นอุทธรณ์ ไปยังศาลปกครองสูงสุด BWG ได้ยื่นคำแก้อุทธรณ์ต่อศาลปกครองสูงสุดเมื่อวันที่
3 สิงหาคม 2550 เพื่อขอให้ศาลปกครองสูงสุดมีคำพากษายืนตามศาลปกครองกลาง
โดยให้ยกฟ้องอุทธรณ์ของผู้ฟ้องคดี ซึ่งศาลปกครองสูงสุดได้รับคำแก้อุทธรณ์ของ BWG ไว้พิจารณาแล้ว

ที่ปรึกษากฎหมายของ BWG ได้ให้ความเห็นทางคดีดังกล่าวว่า
แม้ผู้ฟ้องคดีจะใช้สิทธิอุทธรณ์เพื่อคัดค้าน คำพิพากษาของศาลปกครองกลางก็ตาม
แต่เนื่องจากคดีนี้ศาลปกครองกลางได้มีคำวินิจฉัยในเนื้อหาของคดีครอบคลุมครบถ้วน
ทั้งในปัญหาข้อเท็จจริงและปัญหาข้อกฎหมาย จึงน่าเชื่อได้ว่า ผลของคำพิพากษาน่าจะเป็นไป
ในแนวทางเดียวกันกับที่ศาลปกครองกลางได้มีคำพิพากษาให้ยกฟ้อง อย่างไรก็ตาม
หากศาลปกครองสูงสุดได้มี คำพิพากษาหรือคำสั่ง ชี้ขาดคดี
ผลของคดีอาจส่งผลกระทบต่อการประกอบธุรกิจ และความรับผิดชอบทางกฎหมายของ BWG ดังนี้

ก) ผลกระทบต่อการประกอบธุรกิจของ BWG

หากศาลปกครองสูงสุดมีคำพิพากษาว่าผู้ถูกฟ้องคดีกระทำการโดยไม่ชอบด้วยกฎหมายและละเลยต่อหน้าที่
ตามที่กฎหมายกำหนดให้ต้องปฏิบัติ BWG อาจถูกเพิกถอนใบอนุญาตประกอบกิจการโรงงาน
หรือใบอนุญาตประกอบกิจการที่เป็นอันตรายต่อสุขภาพ
และอาจต้องหยุดดำเนินกิจการโรงงานรับฝังกลบสิ่งปฏิกูลหรือวัสดุที่ไม่ใช้แล้ว
ไว้ชั่วคราวจนกว่าจะได้รับใบอนุญาตใหม่ ซึ่ง BWG
เชื่อมั่นว่าทางหน่วยงานราชการสามารถออกใบอนุญาตใหม่ ที่ถูกต้องตามกฎหมายให้กับ BWG
เสร็จสิ้นโดยเร็ว เพื่อให้ BWG สามารถดำเนินกิจการต่อไปได้โดยเร็วที่สุด

ข) ความรับผิดชอบทางกฎหมายของ BWG

ในคดีดังกล่าว ผู้ฟ้องคดีได้ขอให้ศาลปกครองกลางมีคำพิพากษาหรือคำสั่งให้ BWG
ชดใช้ค่าเสียหายให้กับราษฎรที่เดือดร้อน
ศาลปกครองกลางได้พิพากษายกฟ้องและวินิจฉัยในประเด็นนี้ว่า คำขอนั้นเป็นเพียงการกล่าวรวมๆ
เท่านั้น ไม่ได้ระบุว่าเกิดความเสียหายแก่ผู้ฟ้องคดีรายใด จำนวนเท่าใด
กรณีนี้จึงไม่มีลักษณะเป็นคำขอที่ศาลจะพิจารณาให้ได้ ซึ่งคำขอส่วนนี้ได้ถึงที่สุดไปแล้ว
เพราะฝ่ายผู้ฟ้องคดีไม่ได้หยิบยกประเด็นเรื่องค่าเสียหายนี้ขึ้นมา

ว่ากล่าวในศาลปกครองสูงสุด

2. เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า BWG อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4
โดยผู้ฟ้องคดีได้มีคำขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วยนั้น ทั้งนี้ เมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษา
โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดีมาใช้ได้

สำหรับคำกล่าวอ้างของผู้ฟ้องคดีจะเป็นจริงหรือไม่นั้นจะต้องมีการพิสูจน์กันต่อไป
โดยขณะนี้ได้ผ่านขั้นตอนการยื่นแก้คำคัดค้านคำให้การไปแล้ว
และอยู่ระหว่างรอศาลนัดหมายเพื่อกำหนดวันนัดพิจารณาครั้งแรกต่อไป อย่างไรก็ตาม
หากข้อเท็จจริงรับฟังได้ตามฟ้องขอบเขตอำนาจของศาลปกครองก็มีอำนาจแต่เพียงมีคำพิพากษา
ให้นายกรัฐมนตรี ต้องปฏิบัติให้เป็นไปตามที่มีบัญญัติไว้ใน มาตรา 72 (2) ของ
พรบ.จัดตั้งศาลปกครอง ดังกล่าวคือ

สั่งให้นายกรัฐมนตรี ในฐานะหัวหน้าหน่วยงานทางปกครอง ปฏิบัติตามหน้าที่ภายในเวลาที่
ศาลปกครองกำหนด ที่ปรึกษากฎหมายของบริษัทฯ
จึงมีความเห็นเกี่ยวกับผลของคำพิพากษาดังกล่าวว่าไม่น่าจะส่งผลกระทบใดๆ ต่อการ

ดำเนินกิจการของ BWG
เพราะหน่วยงานราชการที่เกี่ยวข้องได้ดำเนินการตรวจสอบการประกอบกิจการของ BWG
มาอย่างต่อเนื่องแต่ไม่พบว่า BWG มีการฝ่าฝืนบทบัญญัติ หรือข้อบังคับตามกฎหมายแต่อย่างใด

3. เมื่อวันที่ 2 กรกฎาคม 2552 ศาลแพ่งได้รับคำฟ้องจากลูกค้ารายหนึ่งซึ่งได้ยื่นฟ้อง BWG
โดยกล่าวหาว่าBWG เรียกเก็บค่าสินค้าในรอบปี พ.ศ. 2551
เกินกว่าที่ได้ตกลงกันไว้ในสัญญาจำนวน 6,376,054.04 บาท
แต่จากการตรวจสอบข้อเท็จจริงพบว่า BWG เรียกเก็บเงินถูกต้องตามข้อตกลงในสัญญาทุกประการ
โดยไม่เคยปรากฏว่ามีการทำสัญญากันใหม่แต่อย่างใด ดังนั้นแม้สัญญาดังกล่าวจะสิ้นสุดลงแล้วก็ตาม
ก็ยังคงต้องใช้ข้อตกลงในสัญญาฉบับเดิมนั้นต่อไป
จนกว่าจะได้ตกลงเปลี่ยนแปลงเงื่อนไขราคาค่าว่าจ้างตามสัญญาดังกล่าว ซึ่งศาลได้มี
คำพิพากษาเมื่อวันที่ 29 มิถุนายน 2554 ให้ยกฟ้องโจทก์ ซึ่งทางฝ่ายผู้ฟ้องคดี (ฝ่ายโจทก์)
ได้ยื่นอุทธรณ์ต่อศาล และฝ่ายจำเลย (BWG) ได้ยื่นคำแก้อุทธรณ์ต่อศาลเรียบร้อยแล้วเมื่อวันที่ 20
พฤศจิกายน 2554

ที่ปรึกษากฎหมายของ BWG ได้ให้ความเห็นเกี่ยวกับผลของคดีนี้ว่า
ผลการพิจารณาคดีของศาลอุทธรณ์น่าจะเป็นไปในแนวทางเดียวกันกับที่ศาลชั้นต้นมีคำพิพากษา

4. เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่า BWG กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษา BWG0 ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้ BWG ประกอบกิจการทั้งปวงอันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป

ที่ปรึกษากฎหมายของ BWG ได้ให้ความเห็นเกี่ยวกับผลของคดีนี้ว่า กลุ่มบุคคลที่ฟ้องต่อศาลแพ่งในคดีนี้
เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองกลางได้มีคำพิพากษายกฟ้องไปแล้วนั้นมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฏหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

6.1 ข้อมูลทั่วไป

ชื่อบริษัท : บริษัท อัคคีปราการ จำกัด (มหาชน)

ลักษณะการประกอบธุรกิจ: บริหารและประกอบการศูนย์บริหารจัดการวัสดุเหลือใช้อุตสาหกรรม

(เตาเผาขยะอุตสาหกรรม) บางปู จังหวัดสมุทรปราการ

ที่ตั้งสำนักงานใหญ่ : 792 หมู่ 2 ซอย 1 ซี/1 นิคมอุตสาหกรรมบางปู ถนนสุขุมวิท

ตำบลบางปูใหม่ อำเภอเมืองสมุทรปราการ จังหวัดสมุทรปราการ 10280

เลขทะเบียนบริษัท : บมจ. 0107554000291

ทุนจดทะเบียน : ณ วันที่ 31 ธันวาคม 2556

ทุนชำระแล้ว ทุนจดทะเบียน 202 ล้านบาท

ทุนจดทะเบียนชำระแล้ว 202 ล้านบาท

มูลค่าที่ตราไว้ต่อหุ้น 0.50 บาท

โทรศัพท์ : 0-2323-0714-19

โทรสาร : 0-2323-0724

Website : www.akkhie.com

บุคคลอ้างอิงอื่นๆ

1. นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย

  ชั้น 7 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

  โทรศัพท์ 02-229-2800, 02-229-2888

  โทรสาร 02-3591259

2. ผู้สอบบัญชี : นายสมคิด เตียตระกูล

  ผู้สอบบัญชีรับอนุญาตเลขที่ 2785

  นางสุมาลี โชคดีอนันต์

  ผู้สอบบัญชีรับอนุญาต เลขที่ 3322

  นาย ธีรศักดิ์ ฉั่วศรีสกุล

  ผู้สอบบัญชีรับอนุญาตเลขที่ 6625

  นางสาวศันสนีย์ พูลสวัสดิ์

  ผู้สอบบัญชีรับอนุญาตเลขที่ 6625

  บริษัท แกรนท์ ธอนตัน จำกัด

  เลขที่ 87/1 ออลซีซั่นส์ เพลส แคปิตอล ทาวเวอร์ ชั้น 18

  ถนนวิทยุ แขวงลุมพินี เขตปทุมวัน กรุงเทพมหานคร 10330

  โทรศัพท์ 0-2654-3330 โทรสาร 0-2654-3339

3. ที่ปรึกษากฎหมาย : บริษัท กฎหมายธุรกิจอนุรักษ์ จำกัด

  เลขที่ 121/106 อาคารอาร์ เอส ทาวเวอร์ ชั้นที่ 40

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

โทรศัพท์ 02-642-3333

  โทรสาร 02-641-3773